
Enkonduko 


Karaj legantoj, 

Jen por vi la nova numero, 2016/2, de 
Internacia Pedagogia Revuo , la organo 
de ILEI, tio estas ĝia voĉo. Tiu revuo 
nun disiras al 70 landoj, kie ILEI havas 
aŭ sekcion, aŭ reprezentanton aŭ 
kontaktpersonon 1 . 

En ĉi tiu numero vi ekscios pri venontaj 
eventoj, kiuj skuos niajn kutimojn, kiuj 
gvidos nin al pensado pri nia aktivaĵoj, 
kiuj konsistigas grandan kuraĝigon por 
la Ligo. Kiel ĉefartikolo staras teksto de 
Profesorino Ilona K0UTNY pri lertigado 
de instruistoj, la kema celo de ILEI. 
Grava venonta evento tiurilate estas la 
unujara kurso en Poznano, PL, kiu 
komenciĝos en septembro 2016. Do ek 
al aliĝo! 

Kadre de la raporto pri la ĵus finiĝinta 
estrarkunsido vi legos pri la Jaro de la 
Lernanto. Giganta defio por la Ligo. 
Defio al ĝia estraro, al ĝia komitato, al 
vi ĉiuj niaj membroj. Temas pri tutjara 
strebado de ILEI al pli efika laboro, al 
novaj taskoj. La Jaro ankaŭ donos oka- 
zojn por renkonti unu la alian, lertiĝi 
kune por pozitive subteni la lernadon de 
komencantoj kaj plenumi iliajn bezo- 
nojn. 


1 La cifero 70 ligiĝas ankaŭ kun alia evento. Post la alveno de la 
lastaj korektoj, ni fermis la numeron ĝuste kiam Mirejo festis sian 
70-an naskiĝtagon. La redakcia skipo de IPR kaptas tiun okazon por 
deziri al ŝi sanon, ĝojon kaj sukceson en ŝiaj multaj entuziasmaj 
agadoj por Esperanto. 

Ni ne plu devas nur instrui kiel gebirdoj nutras siajn idojn plenigante iliajn 
bekojn. Nia rolo evoluas... Eble ni devos pripensi pri nova logotipo... Eble 
ni devos pripensi pri nova nomo... Dum plena jaro ni provos krei novajn 
strukturojn kun la celo doni al la Ligo efikan laborkadron. Laŭ la decido de 
la estraro ni metos en la tagordon de la komitatkunsido en Nyiregyhaza 
punkton pri kreo de laborgrupo por statutŝanĝo. 

Kie nia 50-a Konferenco okazos en 2017, ni ankoraŭ ne scias. Sed ni scias, 
ke okaze de ĝi ni voĉdonos pri tiu nova statuto. Kaj espereble tiam ILEI 
havos mil membrojn!!! Nova ILEI, forta ILEI!! Helpu al tio!! 

Mireille GROSJEAN 

Prezidanto de ILEI 


Instruista trejnado: kial, kiel, kie? 


Dr. hab. Ilona Koutny, prof. UAM en Poznano, Pollando. 
Gvidanto de la Interlingvistikaj Studoj. 

Gvidanto de la Finn-Ugra Katedro. 

Universitato Adam Mickievvicz (UAM) en Poznano, Pollando. 
Lingvisto, lingvoinstruisto 


Mallonge: La artikolo klarigas kial instruista trejnado estas grava por 
instruantoj de Esperanto kaj kial la oficiala formado necesas por entrepreni 
la instruadon en diversgradaj lernejoj. La aŭtorino skizas la bezonatajn 
konojn por profesie instrui Esperanton. Ŝi prezentas la diversajn eblojn 
ofertatajn al instruistoj en la Esperanto-movado kaj pli detale priskribas la 
unujaran studadon en Poznano (Pollando) ĉe UAM, kadre de la inter- 
lingvistikaj studoj, kiu disponigas la plej altnivelan diplomon/atestilon pri 
instruado de Esperanto. _ 


Kial instruista trejnado? 

Esperanto estas facila lingvo, eblas ĝin lerni rapide. Post unujara lernado 
jam eblas instrui ĝin. - Ni povas aŭdi tiajn opiniojn. Estas vero en ĝi, 
tamen... Pro la logikeco kaj produktiveco de la lingvaj reguloj, eblas regi la 
gramatikan sistemon kaj kompreni suflĉe multe el esperantaj tekstoj post 
mallonga lemado. Sed oni povas renkonti ankaŭ malnovajn esperantistojn ĉe 
kiuj la prononco (usoneca, franceca aŭ alia) hirtigas niajn orelojn, aŭ la 
forgeso pri akuzativo kaj malbona uzo de (ne)transitivaj verboj, se ne paroli 

pri participoj ĝenas nian gramatikan senton kaj povas rezultigi mis- 
komprenon. Por bona aktiva uzo tamen necesas ekzercado, konscia praktika 
uzo de la lingvo! La facila lernebleco de iu ajn lingvo dependas ankaŭ de la 
diferenco inter la lernata lingvo kaj la gepatra lingvo de la lemanto, tiel ankaŭ 
Esperanto havas pli malfacilajn flankojn por certaj parolantoj (vd. mian 
artikolon: Ĉu facila lingvo facile lemeblas?). 



Interlingvistika grupo 2011-14 (inter ili Mirejo Grosjean kaj Ilona Koutny) 


La lingvokono bezonas maturiĝon por ke iu komencu instmi. Eĉ bona 
lingvokono ne sufiĉas por instmado, sed ankaŭ bonaj metodoj necesas. Iu 
povas havi naturan kapablon por instmi, tamen ĉiam eblas kapti novajn 
ideojn kiel pli efikigi kaj interesigi la lecionojn, eklconi novajn lem- 
materialojn, novajn perspektivojn, kiuj utilos al niaj lernantoj. Kaj tio estas 
tre bonvena kaze de Esperanto, ja la lernantoj lernas Esperanton por interese 
pasigi la tempon, pliaĝuloj eĉ eksplicite por ekzerci sian menson (ekz. en la 
universitatoj de la tria aĝo, vd. Koutny 2016b). Esperanto ne donas tujan 
profiton, en laborejoj ĝi ne estas bezonata, necesas io kio altiras la atenton, 
ebligas rapidan progreson kaj agrabligas la lecionojn, por ke la komencantoj 
de la kurso ankaŭ finu ĝin. Tial la instmisto de Esperanto devas esti pli bona 
ol instmisto de aliaj lingvoj. 

Se iu volas instmi Esperanton ne nur en la loka klubo aŭ esti onkl(in)o , reta 
helpanto por komencantaj Esperanto-parolantoj, sed volas instmi Esperanton 
oficiale en lernejo, tiam iuspeca diplomo estas necesa, ja ankaŭ por instmi 
aliajn lingvojn diplomo estas postulata. Tion povas doni deca instmista 
trejnado kun multflanke ellaborita kaj fiksita programo, kun fina ekzameno. 

La instruado de Esperanto en lernejoj certigas bonan statuson por la lingvo. 
Ĝia manko montras ĝian malfortecon. Se rigardi la statistikon de 
Edukado.net 2 evidentiĝas, ke nur en malmultaj lernejoj - bazaj, mezaj aŭ 
superaj - Esperanto estas oficiale instruata, eĉ se ni alkalkulas, ke parto de la 
kursoj ne estas tie registrita: laŭ tiu statistiko en 35 lemejoj el 21 landoj lernas 
637 lernantoj en la tuta mondo!! Kelkaj el la kursoj - kvankam en la lernejo 
- estas nur aldonaj kursoj sen poentoj, sen kalkuliĝi al la studobjektoj. 
Maltrankviliga estas la fakto, ke Esperanto apenaŭ estas instmata en 
elementaj lernejoj, kvankam ĝian lernfaciligan (propedeŭtikan) efikon tie 
eblus plej efike eluzi. 

Mankas profesiaj instmistoj de Esperanto, kiuj rajtus entute instmi E-on en 
lernejoj. Se en iu lando la edukadministerio decidus enkonduki Esperanton, 
eĉ nur eksperimente en kelkajn lernejojn, estus problemo trovi sufiĉe da 
kvalifikitaj instmistoj. 

Kion sciu instruisto de Esperanto? 

Bona lingvokono, tio estas bona rego de la gramatiko kaj riĉa vortoprovizo, 
estas la bazo por instruisto (temas pri la Cl-nivelo en KER-ekzamenoj). 
Ankaŭ kulturaj konoj, bazaj konoj pri la Esperantaj literaturo kaj movado 
estas necesaj. Li/ŝi devas koni la situacion de Esperanto en la mondo por povi 
doni konsilojn al la freŝbakitaj Esperanto-lernantoj kiel uzi la akiritan scion 
kaj kiel daŭrigi. Instmisto devas ĉiam pli multe scii ol siaj lernantoj. 

Bona instmisto konas diversajn instmmetodojn kaj lemolibrojn, aplikas ilin 
laŭ la bezono de la instmata gmpo: alimaniere lemas infanoj, junaj 
plenkreskuloj kaj pli aĝaj personoj. La komunika metodo kun rolludoj estas 
pli alloga ol la gramatika-traduka metodo kaj facile aplikeblas por Esperanto 
pro ĝia simpla gramatiko. Nuntempe la retaj ebloj estas nepre eluzendaj. 
Ankaŭ la tradicia movado transformiĝas: apenaŭ funkcias lcluboj, male la 
retlistoj kaj fommoj furoras. 

Bazaj metodikaj konoj entenas kiel evoluigi la lingvokapablojn de lernantoj 
(lego, aŭskulto, skribo, parolo), kiel ellabori ekzercojn kaj testi la lernitan 
materialon, kiel plani lecionon kaj kurson. Esperanta metodiko enhavas: 

• la instmadon de elparolo, adaptitan al la gepatra lingvo de la 
lernanto, 


2 http://edukado.net/prie/sinprezento/statistiko? tipo=lernejaj kursoj,majo 2016 


IPR 16/2>6 



• la instruadon de gramatiko kun speciala atento al problemoj pro la 
malsimileco de la gepatralingva sistemo (ekz. uzo de akuzativo por 
tiuj en kies lingvo ĝi ne ekzistas aŭ funkcias iom malsame), 

• la instruadon de vortoprovizo kun speciala atento al la plursignifeco 
en la denaskaj lingvoj de la partoprenantoj, al la eluzo de vortonestoj 
ktp., 

• la instruadon de bazaj kulturaj konoj pri Esperantio (gravaj aranĝoj, 
kulturaj centroj ...). 

Instruisto devas koni ankaŭ la instruhelpilojn de diversaj lernolibroj, legaĵoj, 
muzikaĵoj ĝis filmetoj kaj retkursoj, scii pri kursoj, KER-ekzamenoj ktp. 

Kompleksa instruista formado prezentas ĉiujn flankojn de la instruado kaj 
trejnas la partoprenantojn pri ili, konsciigas ilin pri transfero inter la gepatra 
kaj lemata lingvoj dum la instmprocezo, prezentas ankaŭ la lernfaciligon de 
Esperanto por aliaj lingvoj. La partoprenantoj mem pretigas ekzercojn, 
ellaboras instmplanojn kaj lecionplanojn adaptitajn al la kondiĉoj kaj celoj 
de la kurso, prezentas provlecionon. Fine la kursanoj pretigas laboraĵon pri 
elektita temo surbaze de fakliteraturo kaj propra esploro. La fina ekzameno 
testas ankaŭ la konojn de la instmista kandidato pri gramatiko, literaturo, 
movado kaj kulturo de Esperanto. 

Kie akiri instruistan diplomon? 

Oficiala kompleksa formado de instmistoj en universitata nivelo - simile al 
la tiu de aliaj lingvoinstmistoj - okazas nur kadre de la Interlingvistikaj 
studoj de UAM (Universitato Adam Mickiewicz, en Poznano, Pollando). La 
3-jaraj postdiplomaj studoj disponigas ne nur la bazojn de esperantologio kaj 
interlingvistiko dum la unuaj 2 jaroj, sed ankaŭ bazajn konojn pri lingvistiko 
kaj komunikado dank’ al la kontribuantaj specialistoj. En la tria jaro okazas 
specialiĝoj, inter kiuj la lingvopedagogia havas prioritatan rolon. Fine de la 
tria jaro la gestudentoj defendas sian diplomlaboraĵon kaj ricevas universi- 
tatan atestilon pri la plenumo de postdiplomaj interlingvistikaj studoj kun la 
elektita specialiĝo. Surlokaj sesioj okazas dufoje jare (po unu intensa 
semajno en septembro kaj febmaro), intertempe necesas hejma laboro por la 
skribaj taskoj kaj pretiĝo por la ekzamenoj. La studoj rekomenciĝas ĉiun 
trian jaron, la sekva estos en septembro 2017. 

Eblas aliĝi al la 3a jaro de la studoj kaj lcune kun la universitataj studentoj 
partopreni la lingvopedagogian specialiĝon, kiu estas nomata instmista 
trejnado. Por tiuj partoprenantoj krom la metodikaj kursoj okazas ankaŭ 

koncizaj kursoj pri gramatiko, literaturo kaj E-movado. La jara kursaro 
laborigas la partoprenantojn hejme pri konkretaj taskoj kiuj helpos ilian 
postan instruistan laboron. La akceptita finlaboraĵo kaj la fina ekzameno pri 
gramatiko, literaturo, movado kaj kulturo estas la postulo por la instruista 
diplomo de ILEI. Tiu ĉi instruista trejnado realiĝas en la kunlaboro de la 
Interlingvistikaj Studoj de UAM, ILEI kaj Edukado.net kaj estas kompleksa 
formado dum nur unu jaro. 

Okazas kompleksa reta instruista trejnado kadre de Edukado.net kun 
transdono de propra atestilo. Tiun formon eblas kompletigi per la surloka 
trejnado en Poznano. Ja por bona instrupraktiko necesas viva kontakto kaj 
praktika instruado kun gvidanto. 

Esperanto-instruistojn, kursestrojn kapabligas laŭ modula instrusistemo la 
Germana Esperanto-Centro (Filio de GEA por Klerigado kaj Kulturo) en 
kunlaboro kun AGEI, la landa sekcio de ILEI, en Herzberg am Harz 
(Germanio). Diplomon eblas akiri laŭ la postularo de la Germana Esperanto- 
Instituto. 

Krome okazas mallongaj metodikaj trejnsesioj, lertigoj kun partopren- 
atestiloj dum konferencoj de ILEI kaj aliaj aranĝoj. Ili ne donas kompleksan 
instruprogramon, ne postulas aldonan laboron, kaj ne gvidas al fina 
kompleksa ekzameno. Necesus harmoniigi kaj niveligi la diversajn 
programojn por ke la instruista diplomo de ILEI restu altkvalita, fidela al la 
nivelo ellaborita kaj praktikata en universitato. La universitata formado de 
instruistoj de UAM daŭrigas la tradicion de la budapeŝta universitato ELTE, 
kie Istvan SZERDAHELYI fondis la Esperanto-fakon en 1966 kaj formis 
instruistojn dum du jardekoj (vd. Koutny 2001). 

Fine 

Se esperantistoj serioze intencas pretiĝi por instruado de Esperanto inter 
oficialaj kadroj, tiam bezonatas instruistoj kun bonaj bazoj kaj iuspeca 
diplomo. La lingvan bazon atestas la KER-ekzamenoj, kies gravecon jam 
multaj komprenis. Estas tempo por ke instruantoj iĝu instruistoj de Esperanto 
kun solida formado kaj rekonata atestilo/diplomo. Nur sur tiu bazo eblas 
lanĉi la sloganon „Esperanton en lernejojn”. 

La instruista trejnado de UAM - kiu okazas nur ĉiun trian jaron - 
kunlabore kun ILEI kaj Edukado.net atendas kandidatojn por la 
studjaro 2016/17. 


IPR 16/2>8 



A1 la programo kontribuos Katalin KovAts, Zsofia KORODY, Duncan 
CHARTERS, Ilona K0UTNY (lingvopedagogio, gramatiko) kaj Renato 
CORSETTI, Istvan Ertl, Tomasz CHMIELIK, Aleksander KORĴENKOV 
(kulturo, movado). 

Kontakto: interlin@amu.edu.pl ; http://www.amu. edu.pl/-interl/ 

Bibliografio 

Koutny llona 2001: Universitata instruado kaj instruista trejnado. IPR 2001/4: 

13-21. http://www.ilei.info/ipr/universitata_instruado.htm 

cultura... New York: Mondial 

Koutny llona 2016b: Kunlaboro inter diversaĝuloj kadre de la Interlingvistikaj 
Studoj de UAM. En: Simpozia Kajero 1. Vroclavo 


Estrarkunsido de ILEI 


Les Brenets (CH) de la 5-a ĝis la 8-a de majo 2016 

Nia estraro situas en ĉiuj kontinentoj krom Aŭstralio. Tio estas tre pozitiva 
fakto por la Ligo. Pro tiu vasta teritorio mi eĉ ne pensis pri fizika kunveno. 
Tamen en Oostende en 2015 Radojica PETROVIĈ aludis al antaŭa 
kunvenkutimo, menciis sian emon starigi tian kunvenon kaj montris la 
avantaĝojn de tia eblo. Ĉiu esploris pri vojaĝkostoj kaj ni alvenis finfine al 
pli modesta solvo: parto de la estraro kunsidu. Mi proponis akcepti tian 
kunvenon, tio nuligis la hotelkostojn. Ni provis esti kvar kaj havi kvorumon, 
tamen tio ne sukcesis. 

Elena NADIKOVA kaj Radojica PETROVIĈ, same kiel Stefan MacGill, vic- 
prezidanto de UEA, alvenis al Les Brenets merkrede vespere la 4-an de majo. 
Ili forlasis laĵurasan vilaĝon lunde/marde la 9-an/10-an. Tiel nia kunveno 
daŭris kvar plenajn labortagojn. La tagordo estis longa, tamen ni havis 
abundan tempon, por ke ĉiu esprimu sin detale pri ĝiaj punktoj. Do 
ideointerŝanĝoj riĉigis nin ĉiujn. Plie ni povis akcepti novan membron de la 
estraro elektita en Oostende, Elena NADIKOVA, vic-direktorinon de lernejo 
en Ĉeboksari, Ruslando. Ni malkovris ŝin, ŝi malkovris nin, la Ligon, ĝiajn 
taskojn. Si apartenas al la redakta skipo de nia revuo Juna Amiko jam de 
jaroj. Fine de sia feriado en Svislando ŝi verkos la oflcialan protokolon de ĉi 

tiu estrarkunsido. Ni tre bedaŭris, ke alia nova membro, Emile MALANDA 
NlANGA, ne povis veni al Svislando pro la severaj reguloj de tiu lando pri 
alveno de afrikanoj. Tre ĝoja momento okazis kun Emile en Kaburbo per 
skajpo, dum kiu ankaŭ fora brazila nova membro Ivan COLLING ĉeestis. 
Kvinope ni povis diskuti abunde. Per skajpo okazis alia kunsido sesopa, kun 
ni tri kaj Ivan en Brazilo, nia vic-prezidantino Arko en Ĉinio kaj nia kasisto 
Vilĉjo en Kalifornio. Grava temo de niaj diskutoj estis la ĉi-jara Konferenco, 
la 49-a, kiu okazos en Hungario. Ĝia enhavo devas esti zorgeme preparita; 
jen la tasko de Radojica PETROVIĈ, kiu havas longjaran sperton pri tio. La 
partopreno de Stefan MACGlLL ebligis, ke ni skizu la eblojn por la venontaj 
jaroj. UEA havu prioritaton por fiksi la lokon de UK; ILEI esploru pri najbara 
loko, ĉar la eblaj partoprenontoj estas la samaj. Ambaŭ eventoj eble okazos 
en Afriko, neniu decido pri tio ĝis nun... Por nia ĉi-jara Konferenco laŭ 
propono de unu el niaj membroj okazos konkurso dediĉita al orient- 
eŭropanoj por ebligi al ili partopreni en la Konferenco kun kontribuo de ILEI 
por vojaĝkostoj. Preciza regularo aperos baldaŭ. Instruista trejnado centras 
ĉe ILEI. Ĝi aperos en la Konferenco, prelegoj koncernos la ĉiutagan laboron 
de instruistoj. 

En septembro 2016 startos la unujara lertigado de instruistoj en Poznano, 
Pollando. Kunhejmtaskoj, ekzamenoj, provlecionoj kaj... diplomo! 



Ĉe la limo surponto de la rivero Doubs 

Alia eblo estos prezentata okaze de nia Konferenco. Tiel iom post iom la 
ebloj kreskas, cele al plibonigo de la situacio. Pri lingvokapabloj aperas 
diversaj diplomoj tra la mondo. La estraro de ILEI diskutis pri adekvata 
sinteno al tiu situacio. La gvidlinioj pri nia organo Internacia Pedagogia 
Revuo (IPR) preciziĝis. La revuo devas esti riĉiga por niaj membroj, kaj 
ankaŭ prestiĝa por esti nia vektoro al la ekstera faka mondo. 

La Jaro de la Lernanto (JdL) komenciĝos en julio okaze de la UK. Jen 
evento, kiu postulas de ILEI, de ĝia estraro, de ĝiaj sekcioj kaj membroj, 
ideojn, proponojn, pripensojn. Tio jam aperis en IPR 2016 1 kaj venos kaj 
venados cele al bunta programo dum plena jaro. ILEI estos la fokuso de la 
tuta movado. La Ligo devos aperi digne kaj efike. Temas pri granda defio 
por ni ĉiuj. Nia efika laboro devos iri al la ekstera mondo per taŭga 
informado. La Jaro estis detale preparita en la pasintaj tagoj en Les Brenets. 

Decidita estas propono al la Komitato pri kreo de laborgrupo por prepari 
statutŝanĝojn. Pri tio decidos la Komitato en aŭgusto. Pozitiva novaĵo estas 
la relanĉo de la projekto Interkulturo danke al iniciato de universitato en 
Brazilo, kie junuloj lernas Esperanton por ekrilati kun alikulturaj junuloj. 

La aktivigo de niaj laborkomisionoj, la enhavo de nia „juvelo” Juna Amiko , 
la kunlaboro kun helpemaj membroj, la eldonado de prelegaroj, la prizorgado 
de nia retejo, la kvara eldono de laManlibropri Instruado de Esperanto estis 
pliaj temoj de nia fruktodona kunsido. 


Mireille GROSJEAN 
Prezidanto de ILEI 



de Katalin KOVATS (Nederlando/Hungario) 



En la antaŭa numero de IPR (2016/1-p. 13) ni 
jam raportis pri la tiam lanĉota nova projekto 
de edukado.net. 


Nun ni kun ĝojo diskonigas la informon, ke 
Ekparolul jes ja ekis. En la komenco de majo 
2016 la unuaj genevoj (novlernintoj de E-o), 
subtenataj de geonkloj (spertaj esperantistoj), 


povis komenci sian ekzercadon pri parolado. 

Kvankam la definitiva komputila surfaco ankoraŭ ne ekzistas, helpe de la 
jam funkciantaj programmoduloj kaj multe da mana administrado, Katalin 
KovAts eksperimentcele ekfunkciigis la projekton, por akiri spertojn por la 
konstruota programo kaj enketi pri la laborfortoj de la geonkloj kaj interesiĝo 
de la genevoj. 

En la unua etapo estis trejnitaj 21 geonkloj. Ili estas spertaj esperantistoj, 
pluraj el ili konataj movaduloj kun multaj instruspertoj, aliaj malpli famaj, 
sed entuziasmaj. Ĉiu el ili volonte konversacios kun la genevoj. 

La geonkloj venas el 11 landoj: Francio (6), Danio (2), Germanio (2), Rusio 
(2), Usono (2), Svislando (2), Argentino (1), Brazilo (1), Hispanio (1), 
Finnlando (1), Slovakio (1). La 10 genevoj devenas el Francio (3), Turlcio 
(2) kaj po unu el Britio, Italio, Rusio, Svislando kaj Usono. 




Por singarde testi la sistemon kaj lasi tempon al la geonkloj alkutimiĝi al la 
tasko, ni akceptis komence nur 10 genevojn, kiuj devis trapasi ekzamenon 
pri vortostoko, bazaj gramatikaĵoj kaj noti diktaĵojn, prezentatajn de John 
WELLS. Ni ne akceptas personon, kies Esperanto-kono estas sub la nivelo 
A2, ĉar ni opinias, ke por vere konversacii oni unue devas lerni la bazojn. 
Post la sukcesaj enirtestoj de la genevoj la redaktoro ekhavis kun ili la unuan 
konversacion, kiu estis ĉefe orientado en la paĝaro kaj prezento de la sistemo. 
Post tia enkonduko la genevoj povis ekkoni la liston de la geonkloj kaj la 
agendon, kaj povis elekti siajn unuajn sesiojn de konversacioj. Observeblas 

ke - kvankam la semajna agendo estas preskaŭ plenaje elekteblaj 30-minutaj 
sesioj - la genevoj zorge elektas siajn geonklojn kaj semajne uzas nur 1-2 
lecionojn. La duono el ili estas vere freŝbakitaj, la aliaj jam de pluraj jaroj 
lernas Esperanton, sed tute izolite kaj neniam parolis la lingvon. Do la eblo 
konversacii kun personoj metodike trejnitaj, estas granda kuraĝigo por ili. 
Edukado.net speciale proponis tiun eblon ankaŭ por la kandidatoj de la KER- 
ekzamenoj, el kiuj kellcaj profitis el la okazo. Tio tamen estas alia sperto ol 
babili rete kun hazarde trafitaj nekonatuloj. 

La paĝaro kaj por la geonkloj kaj por la genevoj disponigas tem- kaj 
vortolistojn, kaj la redaktoro, baze de la observoj kaj konsiloj de la geonkloj, 
proponas ekzercojn por la genevoj. 

En la nuna fazo de la projekto ĉiu nevo kaj nevino ricevas 10 sesiojn, kaj 
post difinitaj periodoj iliaj plej ŝatataj onkloj aŭ onklinoj rekontaktos la 
genevojn por konversacio. Aldona servo estas, ke ni korektos por ĉiu 
nevo/nevino du tekstojn, kiujn ili povos alŝuti al sia studparto en la retejo kaj 
kiujn ili rericevos korektitaj kune kun konsiloj. Post la kunstudado la genevoj 
povas utiligi niajn konsilojn pri la pluaj studebloj, ekzercoj, libroj, kaj se ili 
deziras resti en nia sistemo, ili regule ricevos novaĵleterojn pri aranĝoj, 
ekzamenoj, lemiloj ktp. 

Jam nun videblas, ke kelkaj nevoj rapide fariĝos onkloj, do, ili restos en nia 
projekto, sed baldaŭ ĉe la alia flanko de la mikrofono. 

Dum la someraj aranĝoj kiel Kleriga Lundo dum UK, Itala Kongreso, 
metodikaj trejnkursoj en Poznano, Kvinpetalo kaj Le Touquet okazos pliaj 
ĉeestaj trejnadoj. 

La programan surfacon edukado.net ekkonstmigos en septembro, kondiĉe ke 
ĝis tiam estos pli ol 100 geonkloj trejnitaj kaj la laborforto estas garantiata 
por la akcepto de plurcent, eventuale mil genevoj. Ni esperas ke ĉio funkcios 
fine de 2016. 

Kiel vi povas helpi, partopreni? Anoncu vin se vi deziras fariĝi onklo aŭ 
onklino aŭ kontaktigu kun ni komencinton, kiu bezonus helpon en la 
parolado. 

Por la konstmigo de bone kaj plejparte aŭtomate funkcianta administra 
programo ni bonvenigas monhelpon (vd. edukado.net/prie/subteno). 

Dialogo inter Luiza CAROL kaj Mirejo GROSJEAN 


DEK JAROJ EN ESPERANTO-LANDO 


Luiza verkis eseon, rande de kiu Mirejo komentas kaj faras demandojn, 
kiujn Luiza respondas. 

Unuaparto: ĈUMIATINGIS LA DEKOMENCAN CELON? 

Luiza: La 11-an de aprilo 2005 mi premis la komputilan butonon por aliĝi al 
laprogramo „lernu!” ( www.lernu.net ). Hodiaŭ, post 10 
jaroj de esperantista vivo, mi provas rememori pri miaj 
tiamaj atendoj kaj supozoj, por kompari ilin kun miaj 
nunaj maturaj opinioj rilate la socian fenomenon 
nomatan Esperanto. 

Mi decidis eklerni la lingvon, post lciam mi legis brilan 
eseon de Claude PlRON, titolitan ^spchological 
Reactions to Esperanto ” (Psikologiaj reagoj al E-o). 
Mi estis tiam 58-jaraĝa. Min ne aparte interesis la E-e parolanta komunumo 
mem, ĉar mi opiniis, ke lingvo tute ne estas kriterio, laŭ kiu indas ekamikiĝi. 
Mi jam scipovis kvar etnajn lingvojn, tial mi tute ne sentis mankon de 
„pontolingvo” por ekamikiĝi aŭ por legi. Kion mi scivolegis eklconi estis la 
E-a kulturo, kies ekzisto perpleksigis min. Precipe la originalan E-an 
literaturon mi deziris malkovri rekte, sen la pero de etnalingva traduko. Tiam 
mi rezonis, ke lingvo ne kapablas formi homajn karakterojn, tial la 
esperantista komunumo ne povos ŝajni al mi tro malsimila al ajna alia lingva 
komunumo, kiun mi jam konis. Evidentiĝas, ke mi malpravis. Mi kredas, ke 
lingvolernado mem ne formas personecojn. 

Mirejo: Kara Luiza! Mi tendencus opinii, male al vi, ke 
malkovro de lingvo, de ties strukturo, de ties sintakso, 
lasas spurojn en la menso de la lernanto. Akiro de konoj 
pri alia kulturo riĉigas la lernanton kaj ebligas al li/ŝiĵeti 
novan rigardon al siaj propraj lingvo kaj kulturo. „ Wer 
keine fremden Sprachen kennt, weiss nichts von seiner 
eigenen. ” skribis Goethe, fama germana sciencisto, 
fdozofo kaj verkisto. (Tiu, kiu scipovas neniun fremdan 
lingvon, scias nenion pri sia propra). Plie lernante E-on, 
iu eniras en pensmanieron tutmondan: mi estas membro de la homa 
familio! Kara Luiza! Ĉu vipovas akcepti tion? 



Luiza: La 11-an de 

Luiza: Mi konsentas pri tio, ke lernado de ajna lingvo lasas spurojn en la 
menso de la lernanto kaj versajne influas pozitive la kapablojn de ties 
cerbo. Mi konsentas kaj ĝisoste kunsentas, ke akiro de konoj pri alia 
kulturo riĉigas la mensojn kaj la animojn. Jes, mi renkontis homojn 
rifuzantajn lerni aliajn lingvojn krom la denaska, kaj mi ĉiam konstatis, 
ke ĝuste tiuj malbone uzas la denaskan lingvon. Mi konis homojn, kiuj 
rifuzis dediĉi sian energion por konatiĝi kun alia kulturo krom la denaska, 
supozante ke tiamaniere ili restos pli „fidelaj ” al sia denaska kulturo; sed 
en ĉiuj tiaj kazoj, mi havis la fortan senton, ke ilia aliro al sia denaska 
kulturo restas nur supraĵa. Pri unu sola afero mi havas malsimilan 
sintenon: mi ne konsideras la vortojn ,, lingvo ” kaj „ kulturo ” sinonimoj, 
kvankam inter lingvo kaj kulturo ekzistas 
grandega interdependo. Oni ofte aŭdas la 
metaforon: „ lingvolernado estas fenestro al la 
ekstera mondo. ” Tiu metaforo ja ŝajnas al mi 
taŭga, sed oni ne konfuzu la fenestron kun la 
ekstera mondo. Mi kredas, ke ne la fenestro 
kontribuas al la formado de nia personeco, sed 
tiu fragmento el la ekstera mondo, kun kiu ni 
konatiĝas pere de la fenestro. Ni mem selektas 
tion, kion ni deziras esplori pere de la lingvo 
kaj kiel interpreti la rezultojn de niaj esploroj. 

Kiel lingvo-instruistoj, ni helpas la lernantojn 
akiri mirindan „fenestron ”, kaj ankaŭ prezentas al ili kelkajn vidindaĵojn 
tra la „fenestro ”. 

Al mi ŝajnas, ke en la procezo de formado de mia personeco, la konatiĝo 
kun diversaj kulturoj ne estis vere dependa de lingvolernado. Tial mi 
inklinas kredi, ke lingvolernado ne kontribuis persi mem al la formado de 
mia personeco. Mi tuj klarigos kial. 

Gis nun, mi lernis je pli-malpli flua nivelo 4 ne-denaskajn lingvojn: la 
francan, la anglan, la hebrean kaj E-on. (Mi evitis ĉi-supre la vorton 
„fremda ”, ĉar lingvon, kiun mi jam uzas - eĉ malperfekte - buŝe kaj 
skribe, mi ne plu konsideras „fremda ”.) La lernado de tiuj 4 lingvoj ja 
faciligis por mi alirojn al diversaj kulturoj, kiuj kontribuis kaj kontribuas 
al la formado de mia personeco. Malgraŭ tio mi sentas, ke la ne-denaska 
kulturo, kiu plej gravas por mia vivo estas, la joga tradicio pri meditado 
kaj fizikaj ekzercoj, kvankam mi konatiĝis kun tiu fascina aspekto de la 
hinda kulturo nur pere de tradukoj. Verkistoj kiel HOMERO, Hans 

Christian ANDERSEN, Miguel de CERVANTES k.a.forte influis miajn animon 
kaj menson nur pere de tradukoj. Cetere mi sentas, ke eĉ pli grava ol 
kulturo mem estas la maniero laŭ kiu oni interpretas ĝin. Miguel de 
CERVANTES kaj la fanatikaj Grandaj Inkvizitoroj de Hispanio parolis la 
saman lingvon kaj kreskis ene de la sama etna kulturo... sed kiom 
malsimilaj personecoj! Rilate la interpretadon de kulturaj tradicioj, oni 
povas diri, ke la maniero, laŭ kiu oni prezentas al la infanoj ties etnan 
kulturon kaj ankaŭ aliajn kulturojn estas ege grava. Nun, kara Mirejo, mi 
rememoras vian bonegan prelegon pri porpaca edukado, kiun mi ĉeestis 
en la aŭtuno de 2009 en Svislando. Revenante hejmen, mi ofte pensis pri 
viaj ekzemploj kaj meditispri la fakto ke, pere de la sama lingvo, onipovas 
eduki infanojn kun la intenco formi ontajn honestajn civitanojn, aŭ kun la 
intenco formi ontajn fanatikajn monstrojn... Tio pruvas, ke homaj 
personecoj havas gravegan rolon en la formado de aliaj personecoj kaj 
de siaj propraj. Tiu tutviva procezo okazas plej ofte senkonscie, pere de 
lingvoj aŭ/kajpere de aliaj „fenestroj”: muziko, danco, vidartoj k.a. 

Kaj nun mi atingas la plej tiklan parton de la problemo. Kion diri pri tiuj 
kazoj, kiam du ĝemelaj fratoj akiras tute malsimilajn personecojn, 
kvankam ili kreskis samtempe en la sama familio, parolis la saman lingvon 
kaj estis edukitaj en la sama kulturo fare de la samaj instruistoj...? Mi 
mem ne havis gefratojn, sed hazarde mi bone konis bedaŭrindan, eĉ 
tragedian kazon, kiam du fratinoj akiris tute kontraŭajn personecojn, kaj 
tio kondukis al dumvivaj terure dolorigaj konfliktoj. Fakte mi kredas, ke 
formado de homa personeco estas unu el la grandaj mirakloj de la mondo, 
kies misterojn oni ankoraŭ ne konas ĝisfunde... 

Laŭ mi, ĉiuj el ni estasparto de la tuta mondo ekde nia naskiĝo. E-o helpas 
nin konsciiĝipri tiu ĉi aparteno, ĉar E-o estas eksterordinare bona ilo por 
komunikado inter etnoj. Sed se ni utiligos tiun ilon por ofendi kaj malhelpi 
unuj la aliajn, nenion pozitivan ni povos atingi, eĉ regante perfekte la 
pronomon „si” kaj la verbajn participojn. Mi kredas, ke indas uzi konscie 
kaj saĝe tiun mirindan „fenestron” al ĉiuj kulturoj de la mondo, por 
plibonigi niajn proprajn vivojn kaj la socian ĉirkaŭaĵon. 


Luiza: ...Sed ĉiuj aliaj lingvaj komunumoj ne vere elektas sian lingvo- 
lernadon... Etnajn lingvojn oni lernas ĉu denaske (pere de tiu mistera lingva 
instinkto, kiun ni ĉiuj konas sed ne kapablas ĝisfunde kompreni), ĉu laŭ- 
bezone (kiam iun etnan lingvon oni altrudas al ni en la lernejo, kiam la ondoj 
de la vivo igas nin enmigri en alian landon, kiam iu etna lingvo estas necesa 

por nia kariero, kiam iu etna lingvo estas la denaska lingvo de persono, kun 
kiu ni deziras edziĝi aŭ edziniĝi ktp.). Malsimile al tio, E-on estas ni mem 
kiuj elektas, krom kelkaj tre raraj esceptoj, kiam infanoj akiras ĝin en e-istaj 
familioj. La plenkreskaj personoj, kiuj decidas eklemi ĝuste tiun lingvon, 
havas tre diversajn kialojn por fari tion, tamen kutime kundividas kelkajn 
gravajn ĝeneralajn trajtojn. Per la lingvolernado mem ne formiĝas apartaj 
homaj personecoj, sed kutime E-on elektas plenkreskuloj, kiuj jam havas 
apartajn homajn personecojn antaŭ ol ili esperantistiĝas. Ni ofte konsideras 
unuj la aliajn „stranguloj”, sed preskaŭ neniam konsideras unuj la aliajn 
obeemaj, imitemaj, pretaj sekvi modojn, kliŝojn kaj konvenciojn senpripense 
ŝafmaniere. Nia plej grava komuna trajto ŝajnas al mi la deziro inter- 
komunikiĝi, por ekkoni aliajn tradiciojn, aliajn kulturojn. La plej evidentaj 
ecoj, kiuj plej ofte difinas lapersonecojn de miaj nunaj e-istaj geamikoj, estas 
scivolemo, eksperimentemo, malfermiteco fronte de novaj ideoj, respekto 
por la tradicioj de aliaj etnoj, deziro lerni por larĝigi sian horizonton, 
optimisma fido je la homa kapablo plibonigi sian propran karakteron kaj 
helpi al la plibonigo de la tuta socia vivo... 


Mirejo: Kara Luiza! Ĉi tie mi tute samopinias kiel vi. Kiam mi restadis en 
Japanio, mi demandis al miaj amikoj tie: Ĉu vi estas „normalaj”japanoj? 
Verŝajne ne, ĉar tiuj japanaj esperantistoj estas, kiel vi tute prave 
priskribas, scivolemaj, malfermitaj. El tio ni povus dedukti, ke ni akiras 
ne precizajn ideojn pri iu popolo per kontakto kun esperantistoj el tiu 
popolo. Kion vi opiniaspri tio? 

Luiza: Mi estas judino. Mi ne scias, kion signifus tipa judo, se entute tia 
kuriozaĵo ekzistus. Por malkovri tion, kion signifus tipa judo, oni devus 
prepari ampleksan statistikon baze de longa demandaro, al kiu respondus 
judoj elpreskaŭ ĉiuj landoj de la mondo kaj apartenantaj al tre malsimilaj 
tradicioj eĉ ene de la sama lando... ĉis onifinus tian grandiozan esploron, 
pasus minimume jardeko kaj la tuta materialo jam eksdatiĝus. Eĉ se eblus 
trovi en la tuta mondo unu strangan kreitaĵon, kies trajtoj kongruus kun 
tio, kion oni konsiderus la tipa judo... tiu kreitaĵo ne interesus min. Mi ne 
deziras simili iun ŝablonon kaj ankaŭ ne deziras malsimili ĝin. Sekve de 
tio, al mi indiferentas ankaŭ la etna tipeco aŭ maltipeco de miaj konatuloj. 
Cetere, laŭ mia sperto, tre ofte la ĝeneralaj ideojpri etna tipeco koncerne 
homajn personecojn estas malnovaj antaŭjuĝoj, ofte jam tute maltaŭgaj 
niatempe, kelkfoje eĉ ofendaj. Precipe ĉi lastajn mi ne ŝatas disvastigi, ĉar 
laŭ mi la antaŭjuĝoj malutilas al la plibonigo de interhomaj rilatoj. _ 

Mirejo: Kara Luiza! Vi tutepravas, ke stereotipoj estas danĝeraj bestoj... 
Male, ĉiu individuo estas unika kaj koninda. _ 

Luiza: ...Ciujn ĉi ecojn mi trovas kaj ŝatas ankaŭ ĉe miaj ne-esperantistaj 
amikoj, sed mi sentas, ke en la E-e parolanta komunumo ili aperas proporcie 
pli ofte ol en aliaj medioj. Tial mi amas la e-istan komunumon kaj prifieras 
aparteni al ĝi. Sen tiu sento, mia scivolo pri la intemacia lingvo verŝajne 
estintus elĉerpiĝinta post nur kellcaj monatoj de lernado, kaj mia intereso pri 
la E-a kulturo verŝajne estintus vaporiĝinta eĉ antaŭ ol mi kapablis gustumi 
ĝin... La etnaj lingvoj kaj kulturoj estas pli-malpli spontanaj sociaj feno- 
menoj, dum E-o ekzistas kiel konscia socia fenomeno. Guste tial ĝi havas i.a. 
la gravan rolon konsciigi al ni kio estas lingvo kaj kio estas kulturo. Alivorte, 
ĝi pensigas nin pri tio kio estas homo. Mia dekomenca celo iom post iom 
ŝanĝiĝis: mi ekdeziris fariĝi parto de la Esperante parolanta komunumo kaj 
kontribui al ĝia kulturo. 

Mirejo: Kara Luiza! Jes ja, vi kontribuas al ties kulturo, eĉ brile! Vi 
verkas por ni pri lernado de Esperanto, vi verkas belajn rakontojn por 
nia revuo „Juna Amiko ” kaj vi korektas „Internacian Pedagogian 
Revuon” atenteme. Ricevu nian elkoran dankon! 

Luiza: Dankon pro via aprezo. 


Pliaj partoj aperos en sekvontaj numeroj de IPR. 


Estu ni diligentaj lernantoj 


de Lida ELBAKJAN, Reprezentanto de ILEI en Armenio 

De juneco mi ĉiam ŝatis instmi kaj pensis nepre esplori diversajn metodojn 
de instmado. Komence mi finis specialan pedagogian lernejon, kiu multe 
donis al mi en tiu sfero. Kaj mi plu frekventis la Erevanan Statan 
Universitaton, post kio mi estis sendita en vilaĝon por instmi geografion en 
mslingva lernejo. En ĝi estis lemantoj el ses nacioj, havantaj siajn specifajn 
kulturojn, kaj mi, estante sufiĉe juna kaj malsperta, komencis esploradon de 
instmado al tiu multnacia kontingento. 

Jen pasis tempo, mi esperantistiĝis. Mi sukcesis 
ricevi diplomon de Esperanto-instruistino en 
Internacia lemejo en Pisanica (Bulgario). Duan 
sperton de instmado mi ricevis en la sama 
Pisanica, kiam mi praktikis antaŭ klaso 
konsistanta el anoj de dekkvin nacioj. 

En 1990 mi estis feliĉa partopreni lemadon de 
akupunkturo en urbo Pekino (Ĉinio). Nia ĉina 
profesoro diktis frazon, ni ĉiuj (armenoj, polo, 
litovo, belgoj) diligente skribis ĝin. Kaj poste la 
profesoro petis nin, ke ĉiu, po vice, laŭtlegu la 
frazon. Dum tuta leciono ni faris la samon, 
ripetadis frazon tiom foje, kiom da lernantoj 
ĉeestis la lecionon. Unu el la armenoj komencis malkontenti pro tedo. Tamen 
la aliaj, komprenante la metodon de lernado en Ĉinio, decidis fariĝi ĉino (nur 
dum lernado en Ĉinio) kaj provis memorfiksi la lecionon tiamaniere. 

Do, lciom da nacioj, tiom da kutimoj kaj tradicioj. 



Plu verkas M. Grosjean pri la sama temo: Ripetado 

En la lingvolaboratorioj de la sepdekaj jaroj la studentoj daŭre devis ripeti. 
Ĉiu ekzerco havis la saman stmkturon: unue venis frazo dirata de la 
instmisto. Due venis la transformita frazo dirata de la studento, frazo ĝusta 
aŭ malĝusta. Trie venis la ĝusta frazo dirata de la instmisto. Kvare venis la 
devo por la lernanto RIPETI la ĝustan frazonĵus diritan de la instruisto. Vidu 
la skemon. Kompreneble venis unue unu aŭ du ekzemploj, tiel ke la lernanto 
malkovm la farendan taskon, la farendan modifon. La avantaĝo de tiu 
metodo estis, ke ĉiu lernanto havis registrilon kun sonbendo kaj povis reaŭdi 
la frazon, la ekzercon, ĉiam denove, kaze de bezono. Laŭ la decido de la 
lernanto. 


INSTRUISTO 

XXXXXXXXXX 

yyyyyyyyyyyyyyyy 

LERNANTO 

yyyyyyyyyyyyy 

yyyyyyyyyyyyy 


En mia praktiko mi ofte observis jenon. Mi klarigis ekzemple: „La pluralo 
de la vorto le bijou estas les bijoux Iu lernanto levis la manon kaj demandis: 

„Do la pluralo de la vorto le bijou estas les bijoux f ĉu ne?” Mi diris: „JES!”. 
La lemanto kaptis mian diron, maĉis ĝin, kaj sentis la bezonon havi 
konfirmon de mi pri sia malkovro. Poste li/ŝi montris grandan kontentiĝon. 
Do li/ŝi levis la manon kaj okupis iom da tempo en la leciono. Mi devis 
atentigi ĉiujn lemantojn, ke, kvankam mi bonege komprenas tian bezonon, 
mi ne povus akcepti, ke 25 lernantoj unu post la alia, postulus tian rektan 
personan konfirmon de mi! Ne eblus pro troa tempouzo. Ĉu tempoperdo? 
Jen la demando.... 

Kion ni lernu el tiuj faktoj? 

Ripetado signifas, ke la lernanto parolas, do aktivigas sian korpon, siajn 
parolorganojn, enspiras kaj elspiras. Li/ŝi vekiĝas, kaze ke li/ŝi dormis en 
teda kurso.... Ripetado signifas, ke la dirita frazo fiksiĝas en lia/ŝia menso, 
memoro. Pama estas la konstato: mi aŭdas - mi forgesas. Mi diras - mi 
memoras. Mi agadas - mi komprenas. Do ripetado estas pli efika agado ol 
nur aŭdi, aŭskulti pasive. Alia aspekto estas, ĉu la lernanto parolu sola, kiel 
solisto en koncerto, aŭ komse? Ni ne forgesu, ke por kelkaj lernantoj estas 
tre ĝene paroli solaj (ĉiuj povas aŭdi kaj taksi liajn/ŝiajn diraĵojn), bona solvo 
estas paroligi la tutan klason komse. Kaj kial ne kanti?? La lasta aspekto 
estas tiu konfirmo. Tio estas tre bona maniero: la lemanto malkovras ian 
aspekton de la lernobjekto kaj mem klarigas laŭ sia kompreno, per siaj vortoj. 
La instmisto sekvas sen interrompi, silente, tre atenteme. En la momento, 
kiam la lernanto atingas la finon, la instmisto gratulas. Aŭ: en la momento, 
kiam la lernanto devojiĝas el la ĝusta dedukto-klarigo, la instmisto 
intervenas klarigante la revenon al la ĝusta vojo. Kompreneble tia 
lernstrategio povas okazi nur en dupersona kunsido. Grava aspekto de tiu 
strategio estas, ke la lernanto klarigas per siaj vortoj; nuntempe ni povas 
observi en diversaj mondopartoj, ke la junuloj evoluigas ian slangon, kiu 
povas esti sufiĉe malsama kompare kun la altnivela lingvaĵo de la instmisto. 
Feliĉe ili ankoraŭ interkompreniĝas! Sed en tia situacio la lernanto elektas la 
vortojn kaj tio estas granda helpo al li, al ŝi, por atingi komprenon de la 
lernenda afero. Alia grava aspekto estas, ke ĉiu havas siajn vojojn en sia 
cerbo; povas okazi, ke la encerba reto de la lernanto ne komplete similas al 
tiu de la instmisto. Kutime la lernanto sekvas laŭ la vojo de la instmisto; laŭ 
tiu metodo la instmisto devas sekvi la vojojn de la pripenso de la lernanto. 
La instmisto havas la taskon sekvi, akompani, kontroli, kaj interveni per fina 
aprobo aŭ korekto. 

Mia instruisto Ll Shijun (Laŭlum) 


de YU Jianchao (Ĉinio) 



„Esperante Grandegulo li estis. Ni titolas 
lin kiel grandegulon, indikante, ke li de 
juneco ĝis la aĝo de 90 jaroj edukis sen- 
nombrajn junulojn, kaj indikante, ke 
malgraŭ sia maljuneco li viglis en diversaj 


La nomo Ll Shijun estas probable ne- 
konata, sed vi nepre scias la nomon 
Laŭlum. Jes, Laŭlum ja estas Ll Shijun, 
mia instruisto de Esperanto. 


lokoj de la lando por partopreni en Esperantaj agadoj....” 

Tion diris Nan Youli, prezidanto de Pekina Esperanto-Asocio, en la kunveno 
memore al Laŭlum en lajaro 2012. En sia parolo, NAN Youli nomas Laŭlum 
„Grandegulo” kaj poezie reliefigis la meritoplenan figuron en Esperantujo. 

Laŭlum (1923 - 2012) estis ĉefredaktoro de EPĈ, membro de Esperanta 
Akademio, honora membro de ILEI, kaj, plej grave, instruisto de Esperanto. 

Mi la unuan fojon vidis Laŭlum en mia hejmloko Qingdao, en la jaro 1987. 
Tiam ni faris la ĉinan unuan televidan kurson de Esperanto. Majstro Ll 
Shijun kompilis la lernolibron Espero por nia televid-serio. Sed mi vere 
konatiĝis kun li en la jaro 1989, kiam funkciis la Esperanto-kurso en la 
fremdlingva fakultato de Pekina Disaŭdiga Instituto (nun Ĉina Komunikada 
Universitato). 

Feliĉe mi havis la ŝancon tie lerni E-on sub la instruado de Laŭlum. Tiam li 
loĝis en la instituto, kaj tutenergie laboris por kulturi la junajn gelernantojn. 
Sed la junuloj tute ne komprenis lin, ĉar li estis tiom diligenta kaj instruema. 
„Kiam mi unuafoje renkontiĝis kun Laŭlum, li estis jam 66-jara. Laŭ mia 
kompreno, homo en tia aĝo kun tioma merito, povus fari nenion krom ĝui la 
vivon, ĝui la respekton de aliaj. Tamen li ekinstruis Esperantan kurson en 
Pekina Disaŭdiga Instituto, eĉ loĝis en la lernejo!” Yu Tao, unu el miaj 
kunlernantoj, kiu iam fariĝis estrarano de UEA, rememoris la meriton de 
Laŭlum, kaj opiniis, ke Laŭlum estas idealisto, kaj dediĉis sin al la idealo 
disvastigi E-on. 

Esperantujo scias, ke Laŭlum dumvive laboris per E-o kaj por E-o, lia 
sukcesa atingo kulminas en lia tradukado de tri el la kvar ĉinaj klasikaĵoj. Li 
kompilis multe da lernolibroj krom la kursoj por televida serio. Li kompilis 
vortarojn, kaj la lasta vortaro estas miniformata Esperanta Vortaro por 
Infanoj farita kune kun la filo, Ll Chaoyang, kiu vivis ĉiam ĉe la patro. 

Laŭ Ll Chaoyang, lia patro kiu estis grandegulo en la Esperanta movado, 
ŝajnis ordinara kaj modesta en la ĉiutaga vivo: knabece li interesiĝis pri ĉio 
kaj diligente studis, junece li jam posedis la kvaliton de tradukisto kaj 
eklaboris profesie por E-o, kaj maljunece li atingis tiom brilan sukceson kaj 
en sia profesio kaj en la E-movado, ke la registaro distingis lin per Dumviva 
Honora Premio pri Tradukado . Dume li neniam forgesis, ke li estas edzo kaj 
patro, kiu portas la devon zorgi malsanan edzinon kaj petolemajn gefilojn. 

Laŭlum parolante pri si mem konsideris, ke li dum la tuta vivo faris nur unu 
aferon, tio estas E-o. Ivanka STOYANOVA (Aminda), bulgara esperantistino, 
kiu iam laboris ĉe EPĈ, skribis en sia blogo: „Li diris al mi, ke dum sia tuta 
vivo li nur laboris per kaj por E-o.” Oni havas grandan dankemon kaj 
respekton al li. Li per siaj diligenteco kaj abundo da tradukoj en E-on, 
verkado kaj instruado, starigis monumenton por la ĉina Esperanto-Movado. 

En la jaro 1989, kiam mi studis Esperanton sub la instruado de Ll Shijun en 
dujara kurso kun 12 lernantoj, laborantaj por la Radio kaj EPĈ/ĈEL, la 
majstro Ll Shijun jam emeritiĝis el sia posteno. 

Post 15 jaroj, en la jaro 2003, Pekina Disaŭdiga Instituto refoje funkciigis 
Esperanto-kurson samdestine. Oni ne plu invitis instruiston pli-ol-70- 
jaraĝan. Mi, tiama estrino de E-Redakcio de ĈRI, invitis sinjoron Ll Weilun 
prizorgi la instruadon, kaj tiu saĝa sinjoro Ll Weilun petis helpon de Ll 
Shijun, ke tiu instruu pri la Esperanta literaturo kaj tradukado. Nun elstaras 
el tiu kurso ĉe nia Radio Shanshan, Lina, Diamanto kaj Pluveta kaj ĉe EPĈ 
kaj ĈEL LI Jianhua kaj SHI Guang. La tiama kursoĉefo Ll Jianhua tiel skizis 
sian lernadon sub la instruado de Ll Shijun: 

„Kiam mi lernis E-on en la Ĉina Komunikada Universitato de 2003 ĝis 2005, 
Laŭlum estis unu el miaj instruistoj. Laŭ mi, kvankam li jam estis pli-ol -80- 
jara, li ĉiam estis plena de energio. Li ĉiam kreis E-an etoson en la klas- 
ĉambro. Li speciale kompilis lernolibrojn por ni. Mi tre ŝatas tion, precipe 
tiun pri famaj esperantistoj, nome la kursaro de Esperanta Literaturo.” 

Tiom pli, en la jaro 2006, kiam Ĉina Komunikada Universitato (Antaŭa 
Pekina Disaŭdiga Instituto) varbis 12 studentojn por la kvarjara kurso de 

Esperanto, mi (iama lernanto de Ll Shijun) fariĝis unu el la instruistoj. Por la 
lecionaro pri tradukado, mi petis helpon de Ll Shijun, kiun, pli ol 80-jara, oni 
ne plu ĝenis por la instruado. La afabla majstro malavare donis al mi la 
memkompilitan instruolibron: Arto de Tradukado , kaj li diris al mi, ke li 
donis ankaŭ al alia instruisto sian preparaĵon por la lemolibro kompilita de 
William AULD: Paŝoj al Plena Posedo. Mi povas diri, ke eĉ studentoj kiuj 
ne ricevis la instmon rekte de Laŭlum, ja profitis el lia favoro, kiun mi 
kontente ricevis persone. 

Do mi dim, ke Laŭlum kulturis la junajn esperantistojn en la sama 
universitato intertempe en tri periodaj kursoj. Mi spertis lian instmemon kaj 
amon al la junuloj. Plie mi dim, ke li meritas la honoron fariĝi dumviva 
membro de ILEI, kion oni deklaris en la 45-a Konferenco de ILEI en 
Kunming, 2012, kiam mi sidis inter la aplaŭdantaj komitatanoj. Tiu lasta 
honoro en lia vivo probable resumas lian sukceson en Esperanta edukado, 
sed ne povas ampleksi lian tutan atingon kiel esperantisto, kiu vivis nur por 
Esperanto. TAN Xiuzhu, eksa direktorino de EPĈ, taksis lin: „Mi foje 
supozas, ke li venis al nia mondo ĝuste por Esperanto, kaj vivis kaj laboris 
por ĝi ĝis la lasta spiro.” 

Ĉu vere ekzistas tia homo, kiu vivas nur por E-o? E1 la intervjuo kun bulgara 
amikino Aminda, mi kvazaŭ eltrovis la respondon, ke li ja estas tia pura 
homo. 

Fakte, mi estas la lasta, kiu vizitis Laŭlum vivantan. Tio okazis tri tagojn 
antaŭ lia forpaso, la 7an de novembro, 2012, lunkalendara festtago: Vintro- 
komenco. Mi menciis la viziton en mia blogo, en kiu tekstas: „Studentoj kiel 
ni antaŭ pli ol 20 jaroj, ofte plendis pri lia babilemo, sed nun mi forte deziras 
multe babili kun li kaj parkere memori ĉiun vorton el lia parolo. Parolante 
pri sia instruado en Pekina Disaŭdiga Instituto, li unuafoje malkaŝis sian 
maltrankviliĝon, ke li ne meritus je instruado al studentoj, ĉar li mem eĉ ne 
havis diplomon de ia ajn alta lernejo. Mi diris al li, ke, kiam mi parolis kun 
eksterlandaj amikoj pri Laŭlum, ĉiu sciis la nomon, se mi diras, ke mi estas 
studento de Laŭlum, ĉiu ĵetis al mi rigardon de admiro. Mi scias, ke la 
admiran rigardon donis ili ne al mi sed al nia kara instruisto Laŭlum. Aŭdinte 
tion, li tenere mienis kaj ridetis.” 

Mi deziras, ke la rakonto forviŝu lian maltrankviliĝon en la koro. Sed mi 
bedaŭras ne registri lian voĉon dum la lasta vizito. Bedaŭras tion ankaŭ mia 
amiko Imre SZABO, prezidanto de Hungaria Esperanto-Asocio en la jaro 
2012, kiu vereĵetis rigardon de admiro al la studentino de Laŭlum, kiam ni 
promenis en hungara ŝtata tombejo, omaĝante antaŭ la tombo de Julio 

BAGHY. Tiun jarfinon, kiam SZABO informiĝis pri la forpaso de Laŭlum, li 
bedaŭris pri tio, ke Esperantujo perdis la meritulon kun sonora nomo: „Ĉinaj 
nomoj por ni estas malfacile memori, sed Laŭlum estas tre bone lconata al 
mi. Mi legis liajn verkojn. Mi pensis, ke li forpasis tro frue, ĉar mi ne povas 
vidi lin vivanta.” 

Mi esperas, ke li, Laŭlum, aŭskultinte la takson de Esperantujo, dormas en 
la alia mondo sen ia ajn maltrankvilo. Iu erudiciulo, neesperantista, kiu havis 
laboran kontakton kun Laŭlum, skribis jenajn versojn por karmemoro: 

Senmortas lia mieno kaj la voĉo laŭ lumo 
Flamas la spirito kaj la heredaĵo de la majstro 
Sinbanas la posteuloj en la brila lumo 
Diligentas la junuloj por la Esperanta afero. 

Marŝas la verduloj en la nova epoko sub la prilumo. 

Nelaste, mi deziras mencii, ke antaŭ sia forpaso li donis al mi la poemaron 
de Tibor SEKELJ Elpafu la Sagon , kuraĝigante min, ke mi bone legu kaj 
esploru la meritoplenan personon. Li fakte havis intiman kontakton kun T.S. 
Estas interesa la komparo inter Laŭlum, homo kiu vivis kvazaŭ nur por 
Esperanto, kaj Tibor SEKELJ, kiu elstaris almenaŭ en pli ol dek fakoj. Sed en 
miaj okuloj, ili same brilas en la E-movado, en la historio de la homa civilizo. 


El la landoj kaj sekcioj 


Ĉeĥio 

Kelkaj notoj pri instruado de lingvoj, precipe de E-o, en bazlernejoj 

De la pasinta lernojaro estas en bazlernejoj kaj mezlernejoj instruataj du 
fremdaj lingvoj. Preferata kiel la unua lingvo estas la angla de la tria klaso. 
La plua fremda lingvo estas instruata en la 7-a, 8-a kaj 9-a klasoj. S-ano 
Viktor DVORAK iniciatis laborgrupeton por ebligi envicigon de Esperanto en 
la grupon „plua fremda lingvo”. 

Por Esperanto estis ellaborita „Standard”, norma programo (kia ekzistas por 
ĉiu instruata lingvo), kiu difinas sciojn de lernantoj fine de ĉiu lernojaro. Por 
ĝi estis uzata la lernolibro de Stano MARĈEK „Esperanto per rekta metodo”. 
Laŭ ĝi estis ellaborita ankaŭ insruprogramo por la lastaj tri klasoj de 
bazlernejoj. Do, la materialoj estas preparitaj. Pri tio, kiu lingvo estos 
instruata kiel plua (la dua) fremda lingvo, ne decidas la ministerio, sed la 


IPR 16/2>24 





direktoro de lemejo. Kaj lia decido estas influata de la intereso de la 
lernantoj, aŭ pli precize, de iliaj gepatroj kaj de tio, ĉu por la lingvo estas 
instruisto. Tiuj du aspektoj estas la ĉefaj problemoj. Instmistoj aŭ instmantoj 
de Esperanto en Ĉeĥio estas fakte amatoraj, ĉar ne estas ĉe ni eblo, kie akiri 
akreditecon por instmado de Esperanto. Kompreneble, estas kursoj en 
Universitato Adam Mickievicz UAM en Poznano (PL), sed mi konas neniun 
en Ĉeĥio, kiu povus aliĝi al tiu studado. Eĉ se estos instmisto (nun ne estas 
tiom strikte postulata la akrediteco), estus preskaŭ miraklo, se inter la 
gepatroj estus tia intereso pri instruado de E-o, ke la direktoro decidos instmi 
ĝin lciel la duan lingvon. 

Tamen estas grave havi preparitajn materialojn por la instmado de E-o. 
Verŝajne en ĉiuj landoj de EU estos similaj postuloj, do necesos havi ian 
norman programon kaj lemolibron kun instmplano, ankaŭ elektitan instm- 
metodon. Tiam estus bone pritrakti, kiun libron rekomendi. Tiu de Stano 
MarĈEK, kiu ekzistas en multaj lingvaj variantoj kaj ĝuste la uzata rekta 
metodo, estas rekomendinda. Tion devus pripensi kaj landaj sekcioj de ILEI 
kaj landaj asocioj por unueca preparo de instmado de E-o. Tial mi sendas ĉi 
tiujn notojn por diskuto en UK en la programo Tago de Lernado en Nitra en 
Slovakio kaj plua komuna traktado dum la ILEI-Konferenco en Nyiregy- 
haza, Hungario. 

Josef VOJAĈEK 


Francio 

Michel Duc-Goninaz (1933-2016) 

Mi memoras la surprizon de mia katedrestro 
pri msa lingvo en la universitato de Aix en 
Provence (Francio), kiam alvenis nova 
docento el Parizo, kiu salutis min „Saluton, 

Renee, kiel vi fartas?”, ĉar neimageblas, ke 
simpla studentino jam konas profesoron! 

Simple li ne sciis, ke Michel estas e-isto kaj 
krome, arniko de mia bofrato, ankaŭ e-isto, 

Andre B0URDEAUX. Post studoj en la 
prestiĝa pedagogia seminario en Parizo kaj 
staĝo en la universitato de Moskvo, Miŝel 
instmis la msan lingvon en duagrada lernejo 
en Pariza regiono antaŭ ol enposteniĝi en suda universitato. Tie li evidente 
instruis la msan, sed li oficialigis E-kurson, kiu donis ekzameneron (UV = 
valomnuo) por iu ajn licencio (D4). Ec se li ne estis movadano, li tamen 



IPR 16/2>25 




servis E-on, kiel membro de la Akademio, sed ĉefe per verkado de artikoloj 
pri E-o en lingvistikaj revuoj aŭ simpozioj. Ni notu lian vortareton, kiu 
grupigas la vortojn laŭ la ideoj en la franca kaj Esperanto en konata eldonejo, 
Ophrys. Samtipan libron li verkis pri la rusa (lasta reeldono en 2015). Li 
plurfoje gvidis staĝojn (en Usono ekz.) aŭ ĉe SUK (Someraj Universitataj 
Kursoj 1974 en la universitato de Lieĝo, Belgio). Sed lia ĉefa kontribuo 
restos la aktualigo de PIV, pro kiu li devis mastrumi la kunlaboron de plej 
diversaj homoj laŭ du teknikoj: papera kaj komputila . 

A1 lia Esperanto-parolanta familio, IPR kondolencas. 

Renee TRIOLLE 

Hungario 

Pedagogia Tago en Budapest 

La 13-an de februaro 2016 la hungara sekcio organizis jaran kunvenon. Ni 
havis asembleon, Jozsef NĤMETH raportis pri la pasintaj du jaroj kaj helpe 
de advokato ni modifis la statuton (ankaŭ la ĝisnuna, unupaĝa estis bone 
funkcianta, sed pro la ŝanĝiĝo de la hungaraj leĝoj, ni devis revizii ĝin, kaj 
nun ĝi ampleksas pli ol 13 paĝojn). La saman tagon ni havis ankaŭ 
pedagogiajn programerojn. Stefan MACGlLL prelegis pri la ĝisnunaj atingoj 
de AMO (Aktivula Maturigo). Prelegis Pal GAJDOS kun la titolo „La rolo kaj 

signifo de la Hungaraj popol- 
lcantoj en la E-a kurso kaj en la 
E-a movado”, li ankaŭ kantigis 
nin (vd surfote). Palma SALO- 
MONNE CsiszAr informis nin 
pri la ŝanĝoj en la hungara 
lingvoekzamena sistemo, kaj 
kun gvido de Eniko SEREGHYNE 
ZENGO ni priparolis la far- 
endaĵojn prepare al la 49-a 
Konferenco de ILEI en Nyir- 
egyhaza. La eventon partoprenis ĉ. 25 kolegoj. (Bedaŭrinde la saman tagon, 
samurbe, okazis neantaŭvidebla manifestacio de hungaraj pedagogoj, kelkaj 
pro tio malfruis aŭ ne povis veni al nia programo). 

Jozefo NEMETH 

Rusio 

Vica KER-sesio en Moskvo 

La 16-an de aprilo 2016 en Moskvo sukcese okazis la 5-a Tutmonda KER- 
ekzameno. Fakte en Moskvo la sesio estis organizitajam la 6-an fojon. Antaŭ 
kelkaj jaroj ni havis eksterordinaran ekzamenon por granda grupo de 

dezirantoj, precipe de la nivelo Cl, kiun akceptis K. KovAts kaj R. 
CORSETTI. Ĉi-foje ni havis eblon organizi la sesion en la perfekta ejo de la 
Centro de pedagogia majstreco. Hela, vasta klasĉambro kun dudek tabloj kaj 
seĝoj bonege influis kaj instigis la laborhumoron. La skriban ekzamenon 
partoprenis 10 diversaĝaj personoj el Moskvo, Apudmoskvo kaj Kazano. 


La unuan fojon ni havis inter la ekzamenatoj 2 lernejanojn, unu el kiuj 
kuraĝis por la nivelo C1! 



La ekzamenatmosfero estis trankvila, hejmeca, tre agrabla kaj entuziasmiga. 
Kvankam ekstere forte pluvegis, eĉ neĝis, la humoro estis tute bona! La 
koverton kun testoj solene malfermis Nikolao Gudskov - la vicprezidanto de 
REU, ĵus elektita al Akademio de E-o. A1 la partoprenantoj bondeziris kaj 
detale informis pri la proceduro Svetlana SMETANINA - prezidanto de REU, 
reprezentanto de ILEI en Rusio. Dum la ekzameno eblis kafumi, teumi, man- 
ĝeti diversajn abundajn bongustaĵojn. Tamen, ĉiuj laboris tiom serioze kaj 
diligente, ke neniu eĉ aliris la manĝotablon dum la unuaj 2 horoj! Ĉiuj parto- 
prenantoj finis siajn laboraĵojn antaŭ la indikita tempo, kvankam ĉi-jare la 
testoj por ĉiuj tri niveloj (Bl, B2, Cl) estis multe pli komplikaj ol en la 
antaŭaj sesioj. Post la fino de la ekzameno Irina GONĈAROVA intervjuis la 
partoprenintojn pri la ekzameno, impresoj, malfacilaĵoj ktp por la filmeto de 
la „Esperanto - Pervij kanal”. Iom lacaj, sed kontentaj kaj esperantaj pri la 
sukcesa ekzameniĝo, jam en suna posttagmezo, ni disiĝis. 

Svetlana SMETANINA, ĉeforganizanto de la KER-sesio 

Serbio 

TEREZA KAPISTA (1930-2016) 

Tereza KAPISTA, prezidantino de Beograda Espe- 
ranto-Societo, mondkonata esperantistino, hodiaŭ 
foriris en rememoro. 

Ŝi estis esperantistino, instruistino de la internacia 
lingvo Esperanto, hungarino el Serbio, sed monda 
civitanino. Ŝi travojaĝis la „tutan mondon”, multajn 
landojn sur kvin kontinentoj, instruante al homoj la 
lingvon Esperanto. Profesie ŝi estis emerita 
juristino, krome ŝi estis mondvojaĝanto, konata 
Esperanta instruistino. Ŝi instruis per rekta metodo. Eble ne ĝuste laŭ la 
reguloj de la Haga Internacia Esperanto-Instituto, laŭ la Marĉeka lernolibro, 
Zagreba metodo - ŝi kombinis ĉiujn tiujn manierojn de lernado kaj faris 
propran metodon, miksaĵon de ĉiuj, esploratan en la praktiko en dudeko da 
landoj, en kiuj homoj parolas pli ol dudeko da lingvoj. Estas interesa la fakto 
ke, laŭ reagoj de la instruataj homoj, ŝi ĉiam sukcesis. Okazadis tiuj ŝiaj 
instruhoroj en tre diversaj lokoj, en modernaj lernejoj, en skoltaj tendaroj, en 
kabanoj, en klerigaj centroj, inter infanoj, iranaj virinoj, afganaj rifuĝintinoj, 
malriĉaj burundaj knaboj, inter hungaroj, serboj, rusoj, turkoj, bosnianoj, 
brazilanoj, novzelandanoj - mi ne povus nombri ĉiujn kiuj estis ŝiaj 
gelernantoj kaj kiuj nuntempe estas ŝiaj geamikoj. 

Ŝi naskiĝis en Subotica la 11-an de aprilo 1930. Ŝi esperantiĝis en la jaro 
1985. En Internacia Esperanto-Instituto en Hago, Nederlando, ŝi akiris Cseh- 
metodan instruistan diplomon, estis D kaj FD por Cseh-metodo de UEA. Ŝi 
laboris kaj estas emerita kiel juristino, sed ankaŭ finis Pedagogian 
Akademion. Ekde 1996 ŝi estis vicprezidanto de Beograda Fervojista 
Esperanto-Asocio. Ŝi ĉeestis Universalajn Kongresojn dek-foje, ILEI- 
kongresojn 7-foje, SAT-kongresojn 9 fojojn, IFEF-kongresojn 12-foje... En 
multaj kongresoj ŝi prelegis kaj gvidis kursojn. En la kursoj komence ŝi 
instruis laŭ la Zagreba metodo , poste laŭ Cseh-metodo kaj foje laŭ Gerda 
malaperis. Eksterlande ŝi gvidis kursojn en Hungario, Germanio, Francio, 
Nederlando, Italio, Brazilo, Pollando, Aŭstralio, Nov-Zelando, Ukrainio, 
Turkio, Japanio... pli ol 130 diversajn kursojn de diversaj niveloj. Entute ŝi 
vizitis 54 landojn (en ĉiuj kontinentoj) ĉiam farante ion por E-o. 

Ŝi okupiĝis ankaŭ pri eldonado. Ŝi aperigis propran tradukon al E-o de la 
libro de Tibor SEKELJ „Temuĝin, la fdo de la Stepo ” (1993), la libron de 
Branimir SĈEPANOVIĈ „Buso plena je tero ” (1994), kiun elserbigis Antonije 
SEKELJ, verkis librojn: , fsperanto, lingvo de paco en Irano - Azio ” pri la 

realigita projekto de UEA, ,JZsperanto, lingvo depaco en Burundo - Afriko” 
(eldonis en 2005 proprakoste), Iepri io (2012). 

Plurfoje ŝi korektis tekstojn de E-tradukantoj, ankaŭ helpetis iom en Nova 
PIV, kiun eldonis SAT en lajaro 2003. En 2005 ŝi estis la redaktoro de poem- 
kolekto ,Miozoto ” de Margarethe-Greta STOLL. Ŝi estis ano de Pasporta 
Servo, gastigis multajn amikojn el Koreio, Japanio, Rusio, Turkio, Hungario, 
Rumanio, Italio, Bulgario, Germanio, Pollando, Francio, Aŭstralio, Nov- 
Zelando, Ĉinio ktp. En 2008 ŝi tradukis al la serba la lernolibron ,JIsperanto 
laŭ la rekta metodo ”, verkitan de Stano MARĈEK. 

Dimitrije ĴANIĈIĈ 


Post longa scienca esploro kaj laboro, aperis granda verko de dr-o 
profesoro Jozo MAREVIĈ, kiu riĉigas kulturon kaj sciencon en Kroatio kaj 
aldonas grandan valoron al la lingvo Esperanto. Aperis: 

Internacia projekto finita kaj la vortaro presita fine de februaro 2016 


OKLINGVA MEDICINA VORTARO ENCIKLOPEDIA 


Lingvoj: la latina, la angla, la franca, la germana, la hispana, la itala, 
Esperanto kaj la kroata 

Recenzo de Marija JERKOVIĈ 
(Kroatio) 

La projekto estas imagita tia- 
maniere, ke la vortaro ne estu tro 
enciklopedia kaj faka sed pure 
informa, ĉar oni konsideras, ke eblaj 
hodiaŭaj uzantoj bezonas, fakte kaj 
ĝuste, verajn nuntempajn orient- 
adajn informojn. 

La medicinaj sciencoj, la medicino 
ĝenerale, kiel primara humanista 
scienco, hodiaŭ kunkreskas kun la 
homoj, kun iliaj vitalaj bezonoj, kun 
ilia sano, unuvorte kun ilia destino. 

La latina lingvo, kiel ĉefa kaj 
fundamenta, estas la elira lingvo- 
kolono, ĉar ĝi estas baze enfiksita en 


JOZO MAREVIĈ 
rDJDJDJDiDJDJDJDJDJDJDJDJDJiuDJDiDJDJ 


OSMOJEZIĈNI MEDICINSKI 
ENCIKLOPEDIJSKI RJEĈNIK 

rDJDJDJDJDJDJDJDJDJDIDJDJDJDJDJDJDJDJ 

Latinum 

English 

Frangais 

Deutsch 

Espanol 

Italiano 

Esperanto 

Hrvatski 

multajn aliajn eŭropajn lingvojn kaj metalingvojn, antaŭ ĉio en la medicinan 
lingvon. Aliflanke, la latina lingvo enradikiĝis en ĉi tiujn unuopajn lingvojn 
kiel ekz. la francan, la italan, la hispanan, la rumanan, la romanĉan, la 
katalunan... 

Ĉar la medicina nomenklaturo estas plejparte grekdevena, por ĉiu tia kap- 
vorto estas klarigita la originala signifo greklingva. 

Apud ĉiu nocio oni alportadas la grekan, ofte ankaŭ la latinan etimologion, 
kie kaj kiam oni bezonas tion fari. Tiamaniere, la klasikaj lingvoj (t.e. la 
greka kaj la latina) „kovradas” signifojn de multaj modernaj scienckampoj, 
medicinaj sciencoj, novtempaj malsanoj kaj kuracadoj, sciencaj bezonoj. 

Laŭ kontrasta paralelo de la prilaboritaj lingvoj, en ĉi tiu medicina vortaro 
respeguliĝas la abundo de komunaj elementoj, per kiuj la lingvoj de la 
vortaro estas interligitaj en la tutaĵo de eŭropa esprimo. 

En la vortaro estas uzata la mallongigo ilo. Kial? Longtempe resonadas tiu 
mallongigo, kiun enkondukis la jam forpasinta Helmar FRANK, la plej konata 
kibernetikisto el la esperantistaro (lia mallongigo ILo signifas Internacia 
Lingvo, latine Internationalis Lingua). Dua fortega persono, ege grava kaj 
tutmonde konata juristo, vivinta longtempe en Londono, naskita en Split kaj 
preskaŭ neanstataŭebla homo en internacia Esperanta movado, multjara 
prezidanto de UEA, Ivo LAPENNA, same uzis tiun esprimon. Sekve, la 
elektita mallongigo ilo estas viva memoraĵo al ili. 

Ĉu aldoni ankaŭ ILon en vortaron, la aŭtoro antaŭ kelkaj jaroj tute ne 
pripensadis la eblecon ellasi ĝin, ĉar se oni demandus esperantistojn, li estas 
tutcerta, ke ĉiuj respondus: JES !!!, en la vortaron nepre aldoni ILon. 

Pro tio, por ellaborado de la Esperantlingva parto, same kiel por aliaj 

lingvoj, enskribitaj ĉi tie, li bezonis pliajn fakulojn: kunaŭtorojn, 
redaktorojn, korektistojn... 

La vortaro enhavas minimume 50 000 kapvortojn (el la medicina kampo kaj 
rilataj kampoj), ĉirkaŭ 500 mallongigojn, 3 152 paĝojn. 

„Aliaj detaloj de la projekto sendube estos pridiskutitaj multfoje”, estas la 
vortoj de la granda sciencisto kaj esperantisto, Profesoro D-ro Jozo 
Mareviĉ. 

Por via notlibro 


HELPU al IIK! 

La 45a Internacia Infana-junula Kongreseto okazos fine de julio 2016 en 
Nitro, dum UK kaj proksime de la UK-ejo. 

IIK bezonas pli da infanoj, inkl. komencantojn kaj infanetojn kun la gepatroj. 
Informoj rete en: bertosch.free.fr/iik2016 

Bonvena nova reta Esperanto-kurso 

Fame konata estas la unua Esperanto-kurso 
www.lernu.net. Daŭre ĝi fimkcias sukcese. 
Funkcias Duolingo surbaze de la angla, 
baldaŭ ankaŭ surbaze de la hispana (junie 
2016). 

Fame konata estas la lernolibro Esperanto 
per rekta metodo de Stano MARĈEK. Gi 
ekzistas nun en 36 lingvoj. Jen anonco pri 
ĝia apero en la reto. 

La aŭtoro Stano MARĈEK anoncas sur sia 
blogo: 

En la revuo Esperanto , februaro 2016, 
rubriko , .Reliefe ”, p. 33, aperis artikolo de 
Piet BuiJNSTERS el Nederlando pri la 
preparata kurso de Esperanto per rekta metodo por poŝtelefonoj, projekto de 
Internacia Esperanto-Instituto en Hago. Vi simple per via poŝtelefono povas 
elŝuti la „apon” kun la nomo , JZsperantocursus/Esperantokurso ” el la 
apobutiko de Google Play store. Vi ne bezonas pasvorton. Serĉu la apon per 
la serĉfenestreto. 

Ce Google-butiko senpage elŝuteblas la aplikaĵo por telefonoj: https:// 
play.google. com/store/apps/details ?id=com. embarcadero. esperanto , sed ĝi 
troveblas ankaŭ ĉe pli simpla plusenda adreso: www.iei.nl/apo.htm , resp. 
Esperanto course: app for Android smartphones. 

Viaj rimarkoj estas tre bonvenaj al pbuyn@planet.nl aŭ 
petrobrunido@gmail.com aŭ iesperanto@versatel.nl 
Vidu ankaŭ: www. ipernitv.com/doc/stano.marcek/41235728 


0 

esmpOiOl 


Stano Marĉek 

ESPERANTO 
per rekta 
metodo 


INTERNACIA KURSO 
VOLUMO 1 

llustris: Linda Marĉekova 
Programis: Petro Buijnsters 

© 2006, 2015 

’Kapabligo’ komune kun UEA 


La temo ’Kapabligo’ olcupis du horojn el la planitaj 18 horoj da kunsidado 
de la Estraro de UEA en Roterdamo inter la 23-a kaj 25-a de aprilo 2016. 
Reale estraranoj laboris signife pli ol tiujn 18 horojn - unu sesio finiĝis je la 
unua horo matene. La mastruma teamo daŭrigis la laboron tra la 26-a de 
aprilo. La plimulton el la kapabliga diskuto partoprenis skajpe la prezidanto 
de ILEI, Mirejo Grosjean. Grava temo estis la komune proklamita Jaro de la 
Lernanto , lanĉota kadre de la Tago de Lernado marde en la UK en Nitra. La 
Jaro ricevos detalan trakton en la 49-a Konferenco de ILEI en Nyiregyhaza 
tuj post Nitra. Aliaj renkontiĝoj plekteblaj en la Jaron estas la Universitata 
Kolokvo en Timi^oara, Rumanio (11-13 novembro 2016) kaj AMO- 
seminario en Svislando en majo 2017 - la unua seminario pri Aktivula 
Maturigo (AMO) kun eksplicite eduka ĉeftemo. La konferenco en orienta 
Hungario, kaj la Jaro entute donos grandan atenton al novaj lernformoj kaj 
manieroj ligi nin al retaj kursfinintoj. Alia celo de la Jaro estas fortigo de 
universitata kunlaboro, ĉu neformale, ĉu pere de komuna komisiono de ILEI, 
UEA kaj CED. Stefan MACGlLL 


La 49-a konferenco de ILEI 


Kial ni ĉendancu baladojn? 

Nova evento en nia Konferenco 

Cu tradicio elpratempo, kiu travivis en angulo periferia de Eŭropo , povos 
fariĝiparto kaj eĉ grava riĉaĵo de nova kaj tutmonda kulturo? 

Ferooj estas insularo en Atlantika Maro, inter Islando, Norvegio kaj Skot- 
lando. Tie vivas kelkdek mil feroanoj, kies lingvo estas dialekto de la pra- 
norvega kaj kies reĝo jam de antaŭ 500 jaroj estas tiu de Danujo. En Feroaj 
Insuloj oni dancas baladojn multajn, longajn, kelkajn tre malnovajn pri 
herooj de pratempo. La balada kulturo kontribuis al tio, ke la feroa lingvo 
daŭre kaj vigle vivas malgraŭ eksteraj influoj. La etoso de bona balado povas 
fari fortan impreson. Ekz. finno responde al mia blogero pri „Balada somero” 
diris, ke li ankoraŭ memoras kiam li, junulo, antaŭ 50 jaroj unufoje dancis 
feroan ĉendancon. Kaj li ne estas sola. Aliaj simile komentis, ekz.: „Jes, mi 
memoras tiun dancon ĉar, kiam mi estis infano, unufoje feroano venis al nia 
lernejo kaj instruis ĝin al ni.” 

(foto de Eileen Sanda, el Wikipedia) 

Kolego rakontis: „Ni iris per ŝipo de la norvega haveno Bergen al Islando, 
pasante tra Ferooj. Estis iom blova vetero, sed la ŝipo suflĉe bone iris, ne tro 
grandaj estis la ondoj. Ne estis multo por fari en la ŝipo, do iom enue dum 
tiuj kelkaj tagoj. Inter ni estis ankaŭ feroanoj, irantaj hejmen. Mi unue ne 
komprenis, kion ili faras. Sed ili ĉendancis. Dum la tuta vojaĝo ili ĉendancis, 
ĝis ni alvenis al Torshavn. Iuj el ili ankaŭ foje iris dormi, sed la danco ne 
finiĝis.” 

Utilo 

Por Esperanto, balado povas plenumi plurajn funkciojn samtempe: 

• Gi povas kontribui al agrable intensiva etoso de homa kunesto dum kaj 
lokaj kaj intemaciaj kunvenoj, kongresoj kaj junularaj tendaroj en 
Esperantujo. Ĉendanco balada estas bonega kombino de kuneco, kantado 
kaj ritma moviĝo. 

• Gi povas esti bona ekzerco lingva por komencantoj aŭ tiuj, lciuj malofte 
havas okazon paroli E-on en sia proksima ĉirkaŭaĵo. Ripetante baladan 
tekston oni samtempe ekzercas sin pri kaj elparolo kaj vortaro kaj 
gramatiko. 

• Trie, verece verkita nova balado povas esti bona historia instruo al 
parolantoj, kiuj ofte havas maltaŭgajn sciojn pri la historio de Esperanto 
kaj pri la herooj de nia movado. 

Avantaĝoj 

• Kial ĝuste ĉi speco de danco estas tiom bona ĝuste por Esperanto? 

• La dancopaŝoj estas facilaj, do lemeblaj por homoj el diversaj kulturoj. 
La danco tamen ne fariĝas enua, pro la kantado kaj pro la „malebena” 
takto (du sinsekvaj strofoj ne komenciĝas je dance sama paŝo). 

• La ĉeno ne estas pariga kaj sendependas je sekso, aĝo kaj aliaj apartaĵoj. 
Oni ankaŭ ne devas esti sportulo por danci ĝin. Tenante unu la alian per 
manoj, oni estas simple amikoj, kiuj baladas kune. 

• Lerni kaj parkerigi baladan tekston estas bona helpilo por lerni kaj memo- 
ri la lingvon. Tio estas interesa ankaŭ por lingvokurso aŭ - ekzameno. 

• Ne necesas, ke baladestro kapablu bele kanti. Sufiĉas laŭte kaj ritme 
paroli, tiel ke ĉiuj aŭdu la vortojn. Baladon oni ne vere kantu, sed recitu, 
tio estas „dirkantu” aŭ „kantvoku”. 

• Oni ne bezonas ilojn. Sufiĉas, ke estu dancemaj homoj kaj loko kun taŭga 
planko. (Kaj iu devas esti baladestro - antaŭkantanto kaj gvidanto). 

• Dum la danco, eĉ en longa ĉeno, oni renkontas vidalvide la aliajn 
dancantojn en vico, unun post alia. Tio estas taŭga ekzemple por 
interkona vespero. (Ekzemple estas verkita nova „Interkona balado”). 
Kiu ajn parkerigas baladon, aŭ eĉ nur parton de longa balado, tiu povos 
mem konduki ĉendancon en kunveno. 

Sed kiajn baladojn? 

Balado estas rakonto, kiun oni dancas. Normale ĝi havas melodion, 
rekantaĵon kaj minimume kvin strofojn. Kolektataj estas jam ĉirkaŭ cent 
baladoj diverslongaj tradukitaj el la feroa, iu skandinava, la hungara, rusa 
(Puŝkin), ĉina, kartvela, litova, pola (Sinjoro Tadeo), germana, angla kaj aliaj 
lingvoj. Krome, pli granda nombro da bonaj originale esp-aj poemoj nun 
estas baladoj, kun melodioj kaj rekantaĵoj ĉu novaj ĉu pruntataj el feroaj, 
ekzemple kvardek Ezopaj fabloj de Kalocsay. Inter ili estas humuraj, 
tragikaj, dramaj, heroaj kaj historiaj baladoj, tre diversaj ankaŭ laŭ longeco 
kaj aĝo. Por kompreni pri kio temas, se vi havas interreton, rigardu 
ĉendancon feroan (ĉiuj tiuj kvar baladoj estas jam tradukitaj en E-on): 
https://www.youtube.com/watch?v=I47NdQn9DsQ , 
https://www.voutube.com/watch?v=DXNlcllZyqL 
https://www.voutube.com/watch?v=lL3e8doV9kI , 

kaj https://www.youtubĉ.com/watch?v=Bts v9mqv3g aŭ 
https://www.voutubc.com/watch?v=BJ—Uw7aQtk . 

Vizio 

Mi havas revon. En mia revo ĉiu dua aŭ tria espo 3 parkerigas baladon, longan 
aŭ mallongan, kaj kapablas konduki ĝin ĉendance. Iuj parkerigas plurajn 
baladojn. Tiaj baladaj ĉendancoj fariĝos tipa specialaĵo de espaj kunvenoj 
ĝenerale, kio allogas ĉiam pli da homoj al la movado kaj fortigas ĝian senton 
de kunesto kaj kunfarado. La verkado de baladoj fariĝas grava flanko de la 
literaturo kaj poezio de E-o. La baladoj temas pri ekzisto ĝenerale, movada 
vivo, historio kaj diversaj aventuroj. Per la baladaj rakontoj homoj kompre- 
nas la mondon iom pli bone, inspiriĝas al aktualaj defioj kaj ĝojas kaj ridas 
kune. E-istojn oni rimarkas per tio, ke „ho, estas tiuj kiuj ĉendancas 
baladojn”. 

- „Ankaŭ mi volas tion! Ĝi aspektas tiel mojose.” 

- „Ĉu?” 

- „Jes!” 

- „Do lernu Esperanton.” 

Kaj oftiĝas la kutimo, ke kulmino de ekzameno en Esperanto-kurso konsistas 
el tio, ke ĉiu lemanto mem elektas, parkerigas kaj estras en komuna ĉendanco 
baladon. Tiel eĉ timiduloj kuraĝiĝas por havi fortan voĉon kaj eldiri ne nur 
poemon sed ankaŭ sian opinion, eĉ pri lingvaj kaj aliaj homaj aferoj kaj tiel 
plu, eĉ inter fremduloj. 

Lernu! 

Kurson „Ĉendancu baladojn” mi faras por lanĉi ĉi-novan kulturfenomenon 
en E-ujon, por ke homoj lemu la dancon kaj por ke kelkaj - aŭ prefere multaj 

- kuraĝu mem fariĝi baladestroj. Unu kursejo estos la ILEI-konferenco en 
Nyiregyhaza inter la 30-a de julio kaj 6-a aŭgusto 2016. Venu provi! 

Martin STRID, svedespo 


Farandolo en Nyiregyhaza 

Kunportu longan blankan tukon „hachimaki ” 

Nomo: Surstrata farandolo (gaja procesio, dancada irado), kie ĉiu parto- 
prenanto surhavas hachimaki kaj eble kantas, aŭ ripetas skandinavan 
poemon .... Hachimaki estas tulco, kiun oni surhavas sur la fmnto ĉirkaŭ la 
kapo. Sur la tuko oni skribas ion; la surhavo de tia mbando signifas por 


3 Espo (lingvo- aŭ etnosufikso): esperantisto 

japanoj (bv korekti, kaze ke mi ne bone 
komprenis...): mi atingos mian celon 
kun certeco. Ekz.: japanaj studentoj 
surhavas tion preparante siajn ekza- 
menojn. 

Celo: konigi Esperanton, ekz al la 
hungaroj en Nyiregyhaza. Tiucelen ĉiu 
devus skribi sur sia rubando la nomon 
de sia denaska lingvo, de siaj denaskaj 
lingvoj, en la hungara kompreneble. 

Ĝenerala priskribo: ĉiu partoprenanto 
de la Konferenco venu al Nyiregyhaza 
kun blanka tulco. Dimensioj: 90 x 33 
cm. Oni faldas ĝin por obteni 7 cm 
larĝan rubandon. Oni nodas ĝin 
malantaŭ la kapo. Ĉiu pentru la nomon 
de sia denaska lingvo en la hungara. Tiel vidante la farandolon hungaroj en 
la publiko povos tuj konstati, ke tie estas ruslingvano, tie japanlingvano, tie 
hispanlingvano, kaj ke ni ĉiuj kapablas interkompreniĝi per E-o. 

Tiu uzo de hachimaki estus tre simbola, ĉar ĉiu uzas sian denaskan lingvon 
en sia kapo, dum pripensado. Do la tuko MONTRAS tion: Tiu kapo funkcias 
per tiu lingvo! Ĉiu havu blankan hachimaki , do la tuta anaro aspektos iel 
sama, unueca. Ni inundu la piedirantan centran zonon de Nyiregyhaza per 
gaja farandolo. 

Buĝeto: Ĉiu alportu blankan ŝtofon. Kosto: eĉ ne unu eŭro. Oni bezonas 
apartan skribilon por skribi sur tulco kaj por povi poste lavi la tulcon. Mi 
pretas alporti kelkajn tiajn al Hungario. 

Kunlaborantoj: ĉiu faru por si mem. Facila kaj mallonga preparlaboro. 
Hungaroj devus liveri al la partoprenantoj liston kun la nomo de lingvoj en 
la hungara. 

Rimarkoj: Ĉu vi bezonus kuraĝon por partopreni tian publikan dancadon? 
Mi ne! Tute senproblema ago por mi. Tamen mi scias, ke mi tute aĉe 
dancadas... laŭ brazilaj gesamideanoj.. .Tia farandolo jam okazis kadre de la 

UK en Kopenhago, DK (vd. la foton sube). Tiu farandolo okazos lige kun 
dancado de baladoj sub la gvidado de Martin STRID. 



La 49-a konferenco de ILEI 


Loĝprezoj kaj mendilo 

Preztabelo 



Priskribo 

(pliaj detaloj post la preztabelo) 

Unu nokto / 
unu persono: 

7 noktoj: 

30/7 - 6/8/2016 

L1 

BESSENYEI HOTEL 

prezoj en EUR 

prezoj en EUR 

L1.1 

Duĉambra 4-lita apart-amento 
por unu persono 

29.00 

203.00 

L1.2 

Dulita ĉambro por unu sola 
persono 

15.50 

108.50 

L1.3 

Unu lito en dulita ĉambro (4 en 
apartamento) 

12.50 

87.50 

L2 

Studenthejmo 



L2.1 

Duĉambra 4-lita apart-amento 
por unu persono 

25.00 

175.00 

L2.2 

Dulita ĉambro por unu sola 
persono 

13.00 

91.00 

L2.3 

Unu lito en dulita ĉambro (4 en 
apartamento) 

11.00 

77.00 

L3 

Hotelo Tolgyes 



L3.1 

Dulita ĉambro por unu persono, 
kun matenmanĝo 

62.00 

434.00 

L3.2 

Unu lito en dulita ĉambro (2 
personoj en unu ĉambro) kun 
matenmanĝo 

32.00 

224.00 

L3.3 

En ĉambro kun aldona lito (3 
personoj en unu ĉambro) kun 
matenmanĝo 

31.00 

217.00 

L3.4 

Duonpensiono en unupersona 
ĉambro 

72.00 

504.00 

L3.5 

Unu duonpensiono en dulita 
ĉambro (2 personoj en unu 
ĉambro) 

42.00 

294.00 

L3.6 

Unu duonpensiono en ĉambro 
kun aldona lito (3 personoj en 
unu ĉambro) 

41.00 

287.00 

L4 

Alia hotelo 



L4.1 

Helpo de LKK rezervi lokon en 
alia hotelo 

5.00 

5.00 

Ll. Bessenyei Hotel (Universitata hotelo „Beŝenjei”) 

Apartamentaj ĉambroj: apartamento konsistas el du dulitaj ĉambroj kun 
komunaj antaŭkoridoreto, kuirejeto, duŝejo kaj necesejo; sen matenmanĝo; 
kun WiFi-retkonekto. 

L2. Campus Kollegium (Studenthejmo) 

Apartamentaj ĉambroj: du dulitaj ĉambroj kun komuna antaŭkoridoreto en 
unu apartamento, sen matenmanĝo. 

Rimarkoj: 

Ambaŭ, hotelo BESSENYEI kaj studenthejmo troviĝas en la universitata 
komplekso de konstruaĵoj, koridore kunligitaj kun la konferencejo. 

Por mendoj kaj antaŭpagoj post la 20-a de julio kaj por mendoj sen 
konfirmita antaŭpago ILEI ne garantias loĝlokon en la hotelo Bessenyei kaj 
studenthejmo. 

L3. Hotelo Tolgyes 

Dulitaj ĉambroj kun matenmanĝo aŭ duonpensiono. En ĉiu ĉambro: duŝejo, 
harsekigilo, klimatizilo, mini-trinkbufedo, TV, telefono, senpaga retkonekto 
(WiFi). Senpaga parkejo. Bufeda matenmanĝo estas inkluzivita en la prezo. 
Eblas rezervi ankaŭ duonpensionon, ĉu kun tagmanĝo ĉu vespermanĝo. 

ILEI rezervis tie 7 dulitajn ĉambrojn por la konferenca semajno, kiuj povas 
esti uzataj unupersone, dupersone, aŭ kun aldona lito - tripersone, do 
mininimume 7 ĝis maksimume 21 konferencanoj povos loĝi tie. ILEI 
akceptos mendojn kaj antaŭpagojn por la hotelo Tolgyes ĝis ĉiuj lokoj estos 
elĉerpitaj, sed ne post la 24-a de julio. Por mendoj kaj antaŭpagoj post tiuj 
tempolimoj kaj por mendoj sen konfirmita antaŭpago ILEI ne garantias 
loĝlokon en ĉi tiu hotelo. 

Rimarko: Hotelo Tolgyes troviĝas je promendistanco de la konferencejo. 
L4. Alia hotelo 

Se vi deziras loĝi aliloke kaj bezonas helpon de LKK por trovi alian hotelon, 
bonvolu mendi tiun servon kontraŭ 5 EUR. Tiukaze vi pagos la loĝprezon 
rekte al la hotelo kiun vi elektos laŭ la kondiĉoj de tiu hotelo. 

Loĝmendilo (rete: https://docs.google.eom/forms/d/ 

1 OClaz 1 M6u97 Y oZco0yheMIC2T8nl2Lg0EIxXP_ukKgg/viewform) 

Konferenca numero:_Plena nomo_ 

Loĝopcio (elektu unu el Ll.l - L4.1 laŭ la preztabelo)_ 

Enirdato:_Elirdato_ 

Nombro de noktoj_Prezo de: unu nokto_tuta mendo_ 

Ĉu vi komprenas kaj akceptas la mendokondiĉon, ke: La mendo validas kaj 
la ĉambro estos rezervita por vi nur post konfirmita pago de la kompleta 
loĝprezo? (JES/NE)_ 

Pagmaniero (elektu unu): 

(1) A1 ILEI-konto ĉe ING-banko, IBAN: NL55INGB 0004676855, BIC: 
INGBNL2A, kun indiko: "Loĝado 2016". Aldonu 5 EUR se vi pagas de 
ekster Eŭropa Unio. 

(2) A1 ILEI-konto ĉe UEA ilek-a, indikante "Loĝado 2016". 

(3) Ene de Hungario (EUR, aŭ egalvaloro en HUF laŭ la aktuala kurzo en la 
momento de pago): al bankkonto de Verda Stelo Egyesŭlet, 6880 0109 
11130118 0000 0000 ĉe Szabolcs Takarekszovetkezet. 

Mi deziras loĝi kun:_ 

Komentoj:_ 

Bonvolu sendi la mendilon al la kasisto de ILEI, kopie al la estrarano pri 
konferencoj. Se vi povas, prefere uzu la retmendilon. 

Radojica PETROVIĈ, estrarano pri konferencoj 


INFORMOJ PRIILEI 


Laborkomisionoj 

Ekzamena: Karine Arakelian (prezidanto), Mireille Grosjean (vicprez.), Christophe 
Chazarein, Monika Molnar, Giridhar Rao, Jeremie Sabiyumva, Han Zuwu. 

Elekta: Aurora Bute (gvid.), Monique Amaud, Synnove Myntinnen. 

Kontrola: Simon Smits, Orlando Raola. 

Lerneja: Julian Hemandez, Jennifer Bishop, Ronald Glossop, Marija Jerkoviĉ, Luigia 
Madella, Ermanno Tarracchini, Mihai Trifoi. 

Regulara: Marija Beloŝeviĉ, Rob Moerbeek, Stefan MacGill. Estrare: Mireille Grosjean. 
Terminara: Miroslav Malovec, Ilona Koutny. Estrare: Mireille Grosjean. 

Universitata: Duncan Charters (gvid.), Renato Corsetti, Ilona Koutny, Radojica Petroviĉ, 
Kristin Tytgat. Estrare: Gong Xiaofeng „Arko”. 

Enmovadaj partneroj (entute 14) 

E@I (Edukado ĉe Interreto): Vifazna 840/67A, SK-958 04 Partizanske, Slovakio, 
info@ikso.net. Tel: (+421) 902 203 369. Retejo: http://www.ikso.net/eo/. 

Fondaĵo edukado.net - funkciiganta la paĝaron de instruistoj, instruantoj kaj memlemantoj 
Direktoro: Katalin Kovats, Spaanvaterstraat 74, NL-2593 RP, Den Haag, Nederlando. 
Retadreso: redaktanto@edukado.net. 

ICH (Interkultura Centro Herzberg): Gmbenhagenstr. 6, DE-37412 Herzberg am Harz, 

(+49) 55215983, Trejnsesioj, metodikaj kursoj, pedagogia fakbiblioteko, intemaciaj 
ekzamenoj, kontaktpersono: Zsofia Korody, zsofia.korody@esperanto.de. 

IFEF (Intemacia Fervojista Esperanto-Federacio): vd. la Jarlibron de UEA 

TEJO (http://www.tejo.org/): Observanto de ILEI ĉe TEJO: Radojica Petroviĉ. Observanto 
de TEJO ĉe ILEI: Arina Osipova. 

UEA: Nieuwe Binnemveg 176, NL-3015 BJ Rotterdam, Nederlando, www.uea.org. 

Observanto de ILEI ĉe UEA: Mireille Grosjean. Observanto de UEA ĉe ILEI: Stefan 
MacGill. 

kaj aliaj 

Ekstermovadaj partneroj (entute 8) 

ALTE (Asocio de lingvaj testistoj de Eŭropo) Repr. de ILEI: Zsofia Korody, 

FIPLV (Internacia Federacio de Instruistoj de Vivantaj Lingvoj): Repr. de ILEI: Mireille 
Grosjean. 

UN (kun statuso de observanto): komisiitoj de ILEI: Rob Moerbeek, Ron Glossop, 
Leysester Miro. 

Unesko (kun statuso de observanto): Reprezentantoj de ILEI: Monique Arnaud 
(ĉefdelegito), Ecole Chemin de 1'Esperanto, Les Pelloux, FR-05500 Benevent et 
Charbillac, monique.arnaud@ aliceadsl.fr ., Jean-Pierre Boulet, Pascale Voldoire. 

kaj aliaj 


Membreco kaj pagado por diversaj servoj 

Membreco kostas 20 € en A-landoj (laŭ UEA-difmo), 10 € en B-landoj kaj 2 € en C-landoj, 
kun ricevo de 4 numeroj de IPR jare. Kun aliro nur al la reta versio de IPR membreco 
kostas 10 € por la A-landoj, 5 € por la B-landoj kaj 1 € por C-landoj. Bonvenaj estas 
donacoj al la kaso de ILEI kaj al la fondaĵoj de ILEI. Sekciestroj en trideko da landoj akceptas 
kotizojn kaj donacojn; simile, perantoj por Juna amiko akceptas abonojn enlande. 

Por informi pri viaj pagoj, bonvole skribu al Vilĉjo (Bill) Harris, Esperanto-USA, P.O. Box 
1129, E1 Cerrito, CA 94530, Usono. <ilei.kasisto@gmail.com>. Bv klare indiki la celon de 
via pago. 

La pagoj por ILEI povas okazi a) pere de la nederlanda ILEI-banko aŭ b) pere de la ILEI- 
konto ĉe UEA. Jen detaloj: 

a) Pagoj al la nederlanda banko de ILEI: numero 4676855 ĉe ING Bank N.V., IBAN 
NL55INGB 0004676855, BIC INGBNL2A. Bonvolu aldoni 5 € por la nederlandaj banko- 
kostoj pagante el ekster EEA (Eŭropa Ekonomia Areo) kaj EU. 

b) Pagoj al la konto de ILEI ĉe UEA: Por pagi al UEA, Nieuwe Binnemveg 176, NL 3015 BJ 
Rotterdam, bv uzi: ING Bank, Postbus 1800. NL-1000 BV Amsterdam (konto: 37 89 64; 
IBAN: NL72INGB0000378964; BIC/SWIFT: INGBNL2A). Bonvolu aldoni € 5 por la 

nederlandaj bankokostoj. Indiku vian nomon kaj vian landon, la celon de via pago kaj la 
konton de ILEI ĉe UEA: ilek-a. Giri monon el via UEA-konto al ILEI-konto ĉe UEA estas 
facila ago. 

* Simpla abono de IPR sen membreco: 24 €. Reklamtarifoj por IPR : 180 € por plena, 110 € 
por duona, 70 € por kvarona paĝo. Tio inkluzivas bazan grafikan pretigon; kostojn de ekstra 
pretigo oni rajtas fakturi. Sekcioj reklamante edukajn projektojn rajtas peti trionan rabaton. 

* ILEI estas jure registrita ĉe la Komerca Ĉambro en Den Haag (NL) sub numero 27181064 
kun sidejo ĉe la Centra Oficejo de UEA en Roterdamo (NL). 

* Retpaĝo de ILEI: http://www.ilei.info. 



Limo sur strato en Les Brenets, Svislando (vd artikolon sur p. 9) 


Redakciaj informoj 

Respondeca eidonanto (verantw. uitgever): Marc Cuffez, Elisabethlaan 295, BE-8400 
Oostende. Presado: Flandra Esperanto-Ligo, Frankrijklei 140, BE-2000 Antwerpen, Belgio, 
tel: (+32-3)-234 34 00. Redaktoro: Nemeth Jozsef, Fo u. 41/5, HU-8531 Ihasz, Hungario, 
<jozefo.nemeth@gmail.com>, http://www.ilei.info/ipr/; tel: (+36-70) 931-0530. 

La revuo aperas ankaŭ kasede registrita por leghandikapuloj. Informas: Rob Moerbeek, 
Zwaansmeerstraat 48, NL-1946 AE Beverwijk , Nederlando, <moerbeekr@gmail.com>. 

Ni fermis ia nunan numeron la 15-an de majo 2016, 
redaktofino por la sekva numero: la 20-an de aŭgusto 2016. 

Kvin hungaraj esperantistinoj kune dum TTK 2015 
(de maldekstre ): Zsofia KORODY, Ilona KOUTNY, Marta KOVACS, 
Katalin KovAts, Monika MOLNAr 



Instruista grupo prepariĝas al la ekzameno en Poznano (vd. p.4) 

